               EURÓPSKA KOMISIA
            V Bruseli26. 5. 2016
            COM(2016) 299 final
            2016/0153(NLE)
            Návrh
            NARIADENIE RADY,
            ktorým sa mení nariadenie (EÚ) č. 1388/2013, ktorým sa otvárajú autonómne colné kvóty Únie na určité poľnohospodárske a priemyselné výrobky a stanovuje ich správa

               DÔVODOVÁ SPRÁVA

               1.
                     KONTEXT NÁVRHU

               •
                     Dôvody a ciele návrhu

                  Autonómne colné kvóty sú potrebné v prípade určitých výrobkov, ktorých výroba v Únii nepostačuje na pokrytie potrieb spotrebiteľského odvetvia v Únii. Colné kvóty Únie by sa mali otvoriť s nulovými alebo zníženými colnými sadzbami na primerané množstvá bez toho, aby sa narušili trhy s takýmito výrobkami.

                  Rada prijala 17. decembra 2013 nariadenie (EÚ) č. 1388/2013, ktorým sa otvárajú autonómne colné kvóty Únie na určité poľnohospodárske a priemyselné výrobky a stanovuje ich správa, s cieľom uspokojiť dopyt Únie po predmetných výrobkoch za čo najvýhodnejších podmienok.

                  S cieľom zohľadniť potreby priemyslu EÚ sa uvedené nariadenie každý polrok aktualizuje. Komisia v spolupráci so skupinou pre otázky colného hospodárstva preskúmala všetky žiadosti o clá v rámci autonómnych colných kvót, ktoré jej členské štáty predložili.

                  Na základe tohto preskúmania Komisia usudzuje, že pre niektoré nové výrobky, ktoré v súčasnosti nie sú uvedené v prílohe k nariadeniu Rady (EÚ) č. 1388/2013, je opodstatnené otvorenie autonómnych colných kvót. V súvislosti s niektorými inými výrobkami sa má zmeniť znenie opisu, majú sa prideliť nové kódy TARIC, je potrebné doplniť dátum skončenia platnosti, alebo nastala potreba zväčšiť pôvodný objem kvóty. Navrhuje sa vypustiť zo zoznamu výrobky, v prípade ktorých colná kvóta už nie je v hospodárskom záujme Únie.

               •
                     Súlad s existujúcimi ustanoveniami politík v oblasti tejto politiky

                  Tento návrh sa nerealizuje na úkor krajín, ktoré využívajú preferenčnú obchodnú dohodu s EÚ (napr. krajín VSP, krajín režimu AKT, krajín, na ktoré sa vzťahujú dohody o voľnom obchode, kandidátskych a možných kandidátskych krajín).

               •
                     Súlad s ostatnými politikami Únie

                  Návrh je v súlade s poľnohospodárskou, obchodnou, podnikateľskou, rozvojovou politikou a politikou vonkajších vzťahov.

               2.
                     PRÁVNY ZÁKLAD, SUBSIDIARITA A PROPORCIONALITA

               •
                     Právny základ

                  Právnym základom pre tento návrh je článok 31 Zmluvy o fungovaní Európskej únie (ZFEÚ).

               •
                     Subsidiarita (v prípade inej ako výlučnej právomoci)

               Návrh patrí do výlučnej právomoci Únie. Zásada subsidiarity sa preto neuplatňuje.

               •
                     Proporcionalita

                  Návrh dodržiava zásadu proporcionality, keďže tento súbor opatrení je v súlade so zásadami stanovenými s cieľom zjednodušiť postupy pre hospodárske subjekty pôsobiace v zahraničnom obchode a v súlade s oznámením Komisie o pozastavení uplatňovania autonómnych ciel a autonómnych colných kvótach (Ú. v. EÚ C 363, 13.12.2011, s. 6). V súlade s článkom 5 ods. 4 Zmluvy o Európskej únii toto nariadenie neprekračuje rámec nevyhnutný na dosiahnutie vytýčených cieľov.

               •
                     Výber nástroja

               Na základe článku 31 ZFEÚ pozastavenie autonómnych ciel a autonómne colné kvóty stanovuje Rada kvalifikovanou väčšinou na základe návrhu Komisie, nariadenie je preto vhodným nástrojom.

               3.
                     VÝSLEDKY HODNOTENÍ EX POST, KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

               •
                     Hodnotenia ex post/kontroly vhodnosti existujúcich právnych predpisov

                  Systém autonómnych colných kvót je súčasťou hodnotiacej štúdie o pozastavení autonómnych ciel, ktorá bola vypracovaná v roku 2013, keďže autonómne kvóty sú opatrenia podobné pozastaveniu autonómnych ciel s tým rozdielom, že pri kvótach je obmedzený objem dovozu. V hodnotení sa dospelo k záveru, že hlavný dôvod existencie tohto systému pretrváva. Úspory nákladov pre podniky EÚ, ktoré dovážajú tovar v rámci tohto systému, môžu byť značné. Tieto úspory zasa môžu viesť k prínosom širšieho rozsahu (napr. väčšia konkurencieschopnosť, efektívnejšie výrobné metódy, vytváranie alebo zachovanie pracovných miest v EÚ atď.) v závislosti od príslušného výrobku, spoločnosti a odvetvia.

               •
                     Konzultácie so zainteresovanými stranami

               Posúdenie tohto návrhu sa vykonalo za pomoci skupiny pre otázky colného hospodárstva, ktorá je zložená z delegácií zo všetkých členských štátov a z Turecka. Kým sa dosiahla dohoda o zmenách stanovených v tomto návrhu, uskutočnili sa tri zasadnutia skupiny.

               Skupina dôkladne posúdila každú žiadosť (novú alebo žiadosť o zmenu). Pri preskúmaní každého prípadu sa zohľadňuje najmä to, ako zabrániť poškodeniu výrobcov v EÚ a posilniť a konsolidovať konkurencieschopnosť výroby EÚ. Uvedené posúdenie sa vykonalo na základe diskusie v rámci skupiny pre otázky colného hospodárstva a konzultácií členských štátov s dotknutými odvetviami, združeniami, obchodnými komorami a ďalšími zainteresovanými stranami.

               Všetky uvedené kvóty sú v súlade s dohodami alebo kompromismi, ku ktorým skupina pre otázky colného hospodárstva dospela v diskusii. Neboli spomenuté žiadne potenciálne závažné riziká s nezvratnými následkami.

               •
                     Získavanie a využívanie expertízy

                  Neuplatňuje sa.

               •
                     Posúdenie vplyvu

               Navrhovaná zmena je technickej povahy a týka len rozsahu kvót uvedených v prílohe. Inak zostáva toto nariadenie totožné s existujúcim nariadením Rady. V súvislosti s týmto návrhom sa teda nevykonalo posúdenie vplyvu.

               •
                     Vhodnosť právnych predpisov a ich zjednodušenie

                  Neuplatňuje sa.

               •
                     Základné práva

                  Návrh nemá žiadny vplyv na základné práva.

               4.
                     VPLYV NA ROZPOČET

               Tento návrh nemá žiadny finančný vplyv na výdavky, má však finančný vplyv na príjmy, čo vedie k nevybraným clám v celkovej sume približne 2,8 milióna EUR/rok. Vplyv na tradičné vlastné zdroje rozpočtu predstavuje – 2 773 841 EUR/rok (75 % x 3 698 455 EUR/rok).

               Strata príjmov z tradičných vlastných zdrojoch sa vyrovná z príspevkov členských štátov na základe HND.

               5.
                     ĎALŠIE PRVKY

               •
                     Plány vykonávania, spôsob monitorovania, hodnotenia a podávania správ

                  Navrhované opatrenia sa zavádzajú v rámci TARIC-u (Tarif Intégré de l’Union européenne – integrovaný sadzobník Európskej únie) a sú uplatňované colnými správami členských štátov.

                  Kontroly konečného použitia niektorých výrobkov, na ktoré sa vzťahuje toto nariadenie Rady, sa budú vykonávať v súlade s článkom 254 nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie.

               •
                     Vysvetľujúce dokumenty (v prípade smerníc)

                  Neuplatňuje sa.

               •
                     Podrobné vysvetlenie konkrétnych ustanovení návrhu

               Neuplatňuje sa.

               2016/0153 (NLE)

               Návrh

               NARIADENIE RADY,

               ktorým sa mení nariadenie (EÚ) č. 1388/2013, ktorým sa otvárajú autonómne colné kvóty Únie na určité poľnohospodárske a priemyselné výrobky a stanovuje ich správa

               RADA EURÓPSKEJ ÚNIE,

               so zreteľom na Zmluvu o fungovaní Európskej únie, a najmä na jej článok 31,

               so zreteľom na návrh Európskej komisie,

               keďže:

               (1)S cieľom zabezpečiť dostatočné a neprerušované dodávky určitého tovaru, ktorého výroba je v Únii nedostatočná, a s cieľom vyhnúť sa narušeniam trhu s niektorými poľnohospodárskymi a priemyselnými výrobkami sa nariadením Rady (EÚ) č. 1388/2013
                  1
                otvorili autonómne colné kvóty. Výrobky, na ktoré sa vzťahujú uvedené colné kvóty, sa môžu dovážať do Únie so zníženými alebo nulovými colnými sadzbami. Z uvedených dôvodov je potrebné s účinnosťou od 1. júla 2016 otvoriť colné kvóty s nulovou colnou sadzbou pre primerané množstvo, pokiaľ ide o deväť nových výrobkov.

               (2)Okrem toho by sa v určitých prípadoch mali súčasné autonómne colné kvóty Únie upraviť. V prípade jedného výrobku je potrebné na účely objasnenia zmeniť opis výrobku. V prípade troch ďalších výrobkov je potrebné zvýšiť objemy kvót, keďže také zvýšenie je v záujme hospodárskych subjektov a Únie.

               (3)Napokon pri jednom výrobku by sa mali s účinnosťou od 1. júla 2016 autonómne colné kvóty Únie uzavrieť, keďže nie je v záujme Únie ich po tomto dátume naďalej udeľovať.

               (4)Nariadenie (EÚ) č. 1388/2013 by sa preto malo zodpovedajúcim spôsobom zmeniť.

               (5)Keďže zmeny týkajúce sa pozastavení v prípade dotknutých výrobkov, ktoré sú stanovené v tomto nariadení, sa majú uplatňovať od 1. júla 2016, toto nariadenie by malo nadobudnúť účinnosť čo najskôr,

               PRIJALA TOTO NARIADENIE:

               Článok 1

               Príloha k nariadeniu (EÚ) č. 1388/2013 sa mení takto:

               a)riadky pre colné kvóty s poradovými číslami 09.2691, 09.2692, 09.2693, 09.2696, 09.2697, 09.2698, 09.2699, 09.2694 a 09.2695 uvedené v prílohe I k tomuto nariadeniu sa vkladajú podľa poradia číselných znakov KN uvedených v druhom stĺpci tabuľky v prílohe k nariadeniu (EÚ) č. 1388/2013;

               b)
                     riadky pre colné kvóty s poradovými číslami 09.2637, 09.2703, 09.2683 a 09.2659 sa nahrádzajú riadkami uvedenými v prílohe II k tomuto nariadeniu;

               c)
                     riadok pre colnú kvótu s poradovým číslom 09.2689 sa vypúšťa.

               Článok 2

               Toto nariadenie nadobúda účinnosť dňom jeho uverejnenia v Úradnom vestníku Európskej únie.

               Uplatňuje sa od 1. júla 2016.

               Toto nariadenie je záväzné v celom rozsahu a priamo uplatniteľné vo všetkých členských štátoch.

               V Bruseli

                     Za Radu

                     predseda

               LEGISLATÍVNY FINANČNÝ VÝKAZ

               1.
                     NÁZOV NÁVRHU:

               Nariadenie Rady, ktorým sa mení nariadenie (EÚ) č. 1388/2013, ktorým sa otvárajú autonómne colné kvóty Únie na určité poľnohospodárske a priemyselné výrobky a stanovuje ich správa

               2.
                     ROZPOČTOVÉ RIADKY

               Kapitola a článok: kapitola 12, článok 120

               Suma zahrnutá do rozpočtu na rok 2016: 18 465 300 000 EUR (R 2016)

               3.
                     FINANČNÝ VPLYV

               ◻
                     ◻Návrh nemá finančný vplyv

               X
                     Návrh nemá finančný vplyv na výdavky, ale má finančný vplyv na príjmy, a to s týmto účinkom:

               (v mil. EUR zaokrúhlené na jedno desatinné miesto)

                        Rozpočtový riadok

                        Príjmy
                           2

                        6 mesačné obdobie začínajúce od dd/mm/rrrr

                        [Rok: 2/2016]

                        Článok 120

                        Vplyv na vlastné zdroje

                        01/07/2016

                        – 1,4

               (v mil. EUR zaokrúhlené na jedno desatinné miesto)

                        Stav po akcii

                        [2017 a ďalšie roky]

                        Článok 120

                        – 2,8/rok

               Na základe uvedených skutočností možno vplyv na stratu príjmov vyplývajúcu z tohto nariadenia odhadnúť na 2,8 mil. EUR/rok za obdobie od 1. 1. 2017 (hrubá suma 3,7 mil. EUR x 0,75) a 1,4 mil. EUR za obdobie od 1. 7. 2016 do 31. 12. 2016.

               Strata príjmov z tradičných vlastných zdrojov sa vyrovná z príspevkov členských štátov na základe HND.

               4.
                     Opatrenia proti podvodom

               Kontroly konečného použitia niektorých výrobkov, na ktoré sa vzťahuje toto nariadenie Rady, sa budú vykonávať v súlade s článkom 254 nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie.

                     (1)
                  Nariadenie Rady (EÚ) č. 1388/2013 zo 17. decembra 2013, ktorým sa otvárajú autonómne colné kvóty Únie na určité poľnohospodárske a priemyselné výrobky a stanovuje ich správa a zrušuje nariadenie (EÚ) č. 7/2010 (Ú. v. EÚ L 354, 28.12.2013, s. 319).

                     (2)
                  Pokiaľ ide o tradičné vlastné zdroje (poľnohospodárske poplatky, odvody z produkcie cukru, clá), uvedené sumy musia predstavovať čisté sumy, t. j. hrubé sumy po odčítaní 25 % nákladov na výber.

    ---documentbreak---

               EURÓPSKA KOMISIA
            V Bruseli26. 5. 2016
            COM(2016) 299 final
            PRÍLOHY
            k
            návrhu NARIADENIA RADY,
            ktorým sa mení nariadenie (EÚ) č. 1388/2013, ktorým sa otvárajú autonómne colné kvóty Únie na určité poľnohospodárske a priemyselné výrobky a stanovuje ich správa

               PRÍLOHA I

                        Poradové číslo

                        Kód KN

                        TARIC

                        Opis

                        Obdobie kvóty

                        Množstvo kvóty

                        Clo v rámci kvóty (v %)

                        09 2691

                        ex 2914 70 00

                        45

                        1-(1-Chlórcyklopropyl)etanón (CAS RN 63141-09-3)

                        01.07-31.12

                        400 ton

                        0 %

                        09 2692

                        ex 2914 70 00

                        55

                        2-Chlór-1-(1-chlórcyklopropyl)etanón (CAS RN 120983-72-4)

                        01.07-31.12

                        1 200 ton

                        0 %

                        09 2693

                        ex 2930 90 99

                        28

                        Flubendiamid (ISO) (CAS RN 272451-65-7)

                        01.07-31.12

                        100 ton

                        0 %

                        09 2696

                        ex 2932 20 90

                        25

                        Dekán-5-olid (CAS RN 705-86-2)

                        01.07-31.12

                        2 430 kg

                        0 %

                        09 2697

                        ex 2932 20 90

                        30

                        Dodekán-5-olid (CAS RN 713-95-1)

                        01.07-31.12

                        2 080 kg

                        0 %

                        09 2698

                        ex 3204 17 00

                        30

                        Farbivo C-I Pigment Red 4 (CAS RN 2814-77-9) a prípravky na jeho základe s obsahom farbiva C.I. Pigment Red 4 60 hmotnostných % alebo viac

                        01.07-31.12

                        75 ton

                        0 %

                        09 2699

                        ex 8526 91 20

                        ex 8527 29 00

                        80

                        10

                        Integrovaný audio modul (IAM) s digitálnym video výstupom pre pripojenie k LCD monitoru s dotykovou obrazovkou, prepojený prostredníctvom siete MOST (Media Oriented Systems Transport) a prenášaný cez jej vysokorýchlostný protokol, s alebo bez

                        ako aj

                        na použitie pri výrobe vozidiel kapitoly 87

                         (1)

                        01.07-31.12.2016

                        500 000 kusov

                        0 %

                        09 2694

                        ex 8714 10 90

                        30

                        Úpinky nápravy, kryty, vidlicové mostíky a upínacie prvky, zo zliatiny hliníka druhu používaného pre motocykle

                        01.07-31.12

                        500 000 kusov

                        0 %

                        09 2695

                        ex 8714 10 90

                        40

                        Piesty pre tlmiče riadenia zo sintrovanej ocele podľa normy ISO P2054 druhu používaného pre motocykle

                        01.07-31.12

                        1 000 000 kusov

                        0 %

               PRÍLOHA II

                        Poradové číslo

                        Kód KN

                        TARIC

                        Opis

                        Obdobie kvóty

                        Množstvo kvóty

                        Clo v rámci kvóty (v %)

                        09 2637

                        ex 0710 40 00

                        ex 2005 80 00

                        20

                        30

                        Kukurica z kukuričných klasov (Zea Mays Saccharata), tiež krájaná, s priemerom 10 mm alebo viac, ale najviac 20 mm, na použitie pri výrobe výrobkov potravinárskeho priemyslu na iné spracovanie ako jednoduché prebalenie

                         (1)(2)(3)

                        01.01-31.12

                        550 ton

                        0 %

                        09 2703

                        ex 2825 30 00

                        10

                        Oxidy a hydroxidy vanádu, určené výlučne na výrobu zliatin

                         (1)

                        01.01-31.12

                        20 000 ton

                        0 %

                        09 2683

                        ex 2914 19 90

                        50

                        Acetylacetonát vápenatý (CAS RN 19372-44-2) na použitie pri výrobe stabilizačných systémov vo forme tabliet

                         (1)

                        01.01-31.12

                        150 ton

                        0 %

                        09 2659

                        ex 3802 90 00

                        19

                        Kremelina kalcinovaná v prítomnosti sódy

                        01.01-31.12

                        35 000 ton

                        0 %

                        (1)

                        Pozastavenie ciel podlieha colnému dohľadu nad konečným použitím v súlade s článkom 254 nariadenia Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).

                        (2)

                        Pozastavenie ciel sa však neuplatňuje, ak sa spracovanie vykonáva na maloobchodnej úrovni alebo podnikom v oblasti stravovania.

                        (3)

                        Pozastavené je len valorické clo. Osobitné clo sa naďalej uplatňuje.


				|

		52011PC0794

			Návrh NARIADENIE EURÓPSKEHO PARLAMENTU A RADY o riešení spotrebiteľských sporov online (nariadenie o riešení spotrebiteľských sporov online) /* KOM/2011/0794 v konečnom znení - 2011/0374 (COD) */

			   	DÔVODOVÁ SPRÁVA

1.
Kontext návrhu

Tento návrh sa má spolu s návrhom smernice o
alternatívnom riešení spotrebiteľských sporov („smernica o alternatívnom
spotrebiteľov“) vnímať ako súčasť úsilia vylepšiť
fungovanie vnútorného trhu na úrovni maloobchodu, najmä posilniť nápravné
opatrenia v prospech spotrebiteľov pri cezhraničných transakciách v
elektronickom obchode.
V súčasnosti je ponuka systémov ARS na
riešenie spotrebiteľských sporov súvisiacich s transakciami v
elektronickom obchode roztrúsená a neúplná. Okrem toho, zatiaľ čo
polovica súčasných systémov ARS ponúka spotrebiteľom možnosť
predložiť svoju žiadosť online, len málo z nich ponúka
spotrebiteľom možnosť uskutočniť celý postup online
(prostredníctvom riešenia sporov online, ďalej len „RSO“)[1].
Zrealizovaním celého procesu online by sa ušetril čas a uľahčila
komunikácia medzi stranami.
Vďaka rozvoju
elektronického obchodu výrazne narástli – čo do rozsahu a veľkosti –
trhy, na ktorých pôsobia podniky a spotrebitelia, pričom už presiahli aj
štátne hranice. Spotrebitelia, ako aj
obchodníci, však vnímajú cezhraničné transakcie v elektronickom obchode
ako riskantné, pretože sa obávajú, že pri riešení prípadných sporov môžu
vzniknúť problémy z dôvodu virtuálneho charakteru transakcie.
Absencia účinnej nápravy v prípade
sťažností vzniknutých pri cezhraničných transakciách online má
nepriaznivé následky pre spotrebiteľov, ako aj pre podniky. Spotrebitelia
sú znevýhodnení tým, že nemôžu cezhranične nakupovať online; strácajú
tým príležitosť porovnať ceny výrobkov na širšom trhu EÚ a kúpiť
výrobky tam, kde sú lacnejšie. Podniky, najmä malé a stredné podniky, odrádza
potreba získania administratívnej kapacity na riešenie sporov so
spotrebiteľmi, ktorí žijú v inom členskom štáte. Táto potreba brzdí rozvoj
digitálneho vnútorného trhu.
V rámci hlavnej iniciatívy stratégie Európa 2020
„Digitálna agenda pre Európu“[2] bola oznámená stratégia
EÚ na skvalitnenie systémov ARS, v ktorej sa uvádza, že Komisia „navrhne
nástroj nápravy pre elektronický obchod na úrovni EÚ“ s cieľom
posilniť dôveru spotrebiteľov a podnikov v digitálny trh. Medzi
hlavné priority Aktu o jednotnom trhu[3] z roku 2011 patrí
stanovenie „jednoduchých, rýchlych a finančne dostupných postupov
mimosúdneho vyrovnania pre spotrebiteľov a ochrana vzťahov medzi podnikmi
a ich zákazníkmi. Jedným z rozmerov tohto opatrenia bude aj elektronický obchod“.
Vzhľadom na zistené problémy je
cieľom navrhovaného nariadenia zriadenie systému ARS
s pôsobnosťou v celej EÚ, ktorý uľahčí riešenie sporov
medzi obchodníkom a spotrebiteľom týkajúcich sa cezhraničného predaja
tovaru alebo poskytovania služieb online.

2.
Výsledky konzultácií so zainteresovanými stranami a posúdenie vplyvu
2.1.
Získavanie expertízy a konzultácia so
zainteresovanými stranami

Otázky spojené s nástrojmi riešenia sporov
online boli predmetom niekoľkých štúdií o alternatívnom riešení
spotrebiteľských sporov uskutočnených pod vedením Komisie. Patrí
medzi ne Štúdia o využívaní alternatívneho riešenia sporov v Európskej Únii
z roku 2009 („Study on the use of Alternative Dispute resolution in the
European Union“), ktorá obsahuje hĺbkovú analýzu existujúcich systémov
ARS a ich fungovania vo všetkých členských štátoch, štúdia o nápravných
opatreniach v prospech spotrebiteľov v EÚ[4], Posúdenie
nákladov vzniknutých v súvislosti s dodržiavaním právnych predpisov
vrátane administratívnych nákladov/administratívnej záťaže pre podniky v
súvislosti s alternatívnym riešením sporov (ARS) („Assessment of the
compliance costs including administrative costs/burdens on businesses linked to
the use of Alternative Dispute Resolution“, 2011) a štúdia o Cezhraničnom
ARS v Európskej únii („Cross-border ADR in the European Union“, 2011).
Predmetom
verejných konzultácií o využívaní ARS, ktoré sa začali v januári 2011,
boli aj otázky spojené s riešením sporov online (ďalej len „RSO“) a so
spôsobom, ako najlepšie zabezpečiť nápravné opatrenia v prospech
spotrebiteľov pri cezhraničných transakciách v rámci
elektronického obchodu[5]. Potreba zlepšiť
nástroje RSO našla širokú podporu, najmä v prípade transakcií v rámci
elektronického obchodu, pri ktorých rastie počet sťažností, a to
najmä ak ide o nízku hodnotu. Konkrétne bola zdôraznená potreba riešiť
jazykovú otázku a oskytnúť vhodné informácie dotknutým stranám o
postupe a jeho výsledku. Prevažná väčšina respondentov upozornila na
potrebu vychádzať z pozitívnych skúseností v špecifických sektoroch.
Účastníci diskusie na summite o
alternatívnom riešení sporov pre vnútorný trh a spotrebiteľov
(„Alternative Dispute Resolution for Internal Market and consumers“), ktorý v
marci 2011 zorganizovali útvary Komisie spolu s Európskym parlamentom,
vyjadrili všeobecnú podporu rozvoju nástrojov RSO pre spotrebiteľské spory
prostredníctvom opatrenia na úrovni EÚ s cieľom poskytnúť
zrozumiteľné podmienky a zabezpečiť vysokú kvalitu systémov ARS
vo všetkých sektoroch elektronického obchodu. Účastníci seminára na tému
„ARS: ako zabezpečiť jeho lepšie fungovanie?“ organizovaného v apríli
2011 v rámci Európskeho spotrebiteľského summitu[6]
sa zaoberali otázkami spojenými s riešením sporov online.
Konzultovalo sa aj s európskym dozorným
úradníkom pre ochranu údajov (European Data Protection Supervisor, EDPS).

2.2.
Posúdenie vplyvu

Komisia vykonala podrobné posúdenie vplyvu,
pričom rozobrala spektrum možností politiky, pokiaľ ide o „ARS –
pokrytie, informácie a kvalita“, ako aj „RSO pri
cezhraničných transakciách v elektronickom obchode“.
V posúdení vplyvu
sa skonštatovalo, že iba kombinácia dvoch nástrojov ARS a RSO môže
zabezpečiť prístup k nestrannému, transparentnému a účinnému prostriedku
mimosúdneho riešenia spotrebiteľských sporov týkajúcich sa
cezhraničných transakcií v elektronickom obchode. Nariadením sa konkrétne
zriadi systém RSO na úrovni EÚ, ktorým bude možno účinne riešiť spory
týkajúce sa cezhraničných transakcií v elektronickom obchode na základe
plného pokrytia kvalitnými systémami ARS, ktoré sa má dosiahnuť v súlade
so smernicou o alternatívnom riešení spotrebiteľských sporov.

3.
Právne prvky návrhu
3.1.
Fungovanie systému riešenia sporov online v EÚ
3.1.1.
Zriadenie európskeho systému riešenia sporov online

Cieľom tohto návrhu je zriadenie
európskej platformy riešenia sporov online („platforma RSO“). Táto platforma
RSO má podobu interaktívnej webovej stránky s jediným vstupným bodom pre
spotrebiteľov a obchodníkov, ktorí sa snažia vyriešiť spor vzniknutý
pri cezhraničnej transakcii v elektronickom obchode mimosúdnou cestou.
Platforma je dostupná vo všetkých úradných jazykoch EÚ a jej využívanie je
bezplatné. Systémy ARS zriadené v členských štátoch, ktoré boli nahlásené
Komisii v súlade so „smernicou o alternatívnom riešení spotrebiteľských
sporov“, budú elektronicky zaregistrované platformou RSO.
Spotrebitelia a obchodníci budú môcť
predložiť svoje sťažnosti prostredníctvom elektronického formulára
sťažnosti, ktorý bude dostupný na webovej stránke platformy
vo všetkých úradných jazykoch EÚ. Platforma overí, či sa môže
žiadosť spracovať, a bude sa snažiť, aby strany súhlasili s jej
postúpením do systému ARS, ktorý je kompetentný na riešenie sporu. Prostredníctvom
príslušného systému ARS sa do 30 dní od dátumu prijatia sťažnosti bude
spor riešiť v súlade s vlastnými pravidlami postupu tohto systému. Systém
ARS bude musieť oboznámiť platformu s určitými údajmi v
súvislosti s vývojom sporu (dátum vyrozumenia zainteresovaných strán o
sťažnosti; dátum vyriešenia sporu; výsledok sporu).
Súčasťou návrhu je zriadenie siete
sprostredkovateľov riešenia sporov online (ďalej len „sieť
sprostredkovateľov RSO“), ktorá bude pozostávať z jedného kontaktného
miesta na riešenie sporov online v každom členskom štáte. Sieť
sprostredkovateľov RSO bude poskytovať podporu pri riešení sporov
predložených prostredníctvom platformy RSO.

3.1.2.
Informácie o systéme RSO s pôsobnosťou v
celej EÚ

V tomto návrhu sa od obchodníkov so sídlom v
EÚ, ktorí sa zapájajú do cezhraničného elektronického obchodu vyžaduje,
aby spotrebiteľov informovali o platforme RSO. Tieto informácie musia
byť ľahko, priamo, zreteľne a trvalo sprístupnené na webových
stránkach obchodníkov a sprístupniť sa musia aj vtedy, keď
spotrebiteľ predloží obchodníkovi sťažnosť.

3.1.3.
Monitorovanie

Každoročne sa vypracuje správa o
činnosti platformy. Príslušné orgány, ktoré majú byť zriadené
v súlade so smernicou o alternatívnom riešení spotrebiteľských
sporov, budú monitorovať dodržiavanie povinností stanovených v tomto
nariadení zo strany systémov ARS. Každé tri roky bude Komisia informovať
Európsky parlament a Radu o uplatňovaní tohto nariadenia.

3.1.4.
Pravidlá ochrany údajov

Údaje, ktoré získa platforma RSO od
zainteresovaných strán a systémov ARS sa uložia v databáze a budú
podliehať príslušným právnym predpisom o ochrane údajov.

3.2.
Zásada subsidiarity

Tento návrh je
založený na článku 114 Zmluvy o fungovaní Európskej únie.
Rozvojom
systému RSO s pôsobnosťou v celej EÚ, ktorý slúži na riešenie
cezhraničných sporov online, vychádza zo súčasných systémoch ARS v
členských štátoch a dodržiava príslušné pravidlá postupu, sa posilní
dôvera v digitálny vnútorný trh na úrovni maloobchodu a vytvoria sa nové
príležitosti pre podniky.
Hoci súčasný objem cezhraničných
transakcií v elektronickom obchode je nízky, existuje rýchlo rastúci digitálny
trh na úrovni vnútorného maloobchodu v jednotlivých členských štátoch.
Preto je zabezpečenie jednoduchého, lacného a účinného prostriedku
mimosúdnej nápravy potrebnej na posilnenie dôvery spotrebiteľov a
obchodníkov v cezhraničné transakcie online.
Na zriadenie platformy RSO s pôsobnosťou
v celej EÚ, ktorá je dôležitým nástrojom podpory elektronického obchodu, je
potrebné opatrenie na úrovni EÚ. Takisto je nevyhnutné poskytnúť európskym
spotrebiteľom rovnakú úroveň ochrany a podporiť
konkurenčné praktiky podnikov, čím sa zvyšuje cezhraničná výmena
výrobkov a služieb online.

3.3.
Proporcionalita

Návrh je v súlade so zásadou proporcionality z
týchto dôvodov:
Cieľom návrhu je zaviesť čo
najúčinnejší prostriedok na dosiahnutie sledovaného cieľa pri čo
najnižších porovnateľných nákladoch. Namiesto vytvorenia celkom novej
štruktúry na úrovni EÚ sa nový regulačný prístup zakladá na existujúcich
systémoch ARS, ktoré sú v súlade s požiadavkami stanovenými v príslušných
právnych predpisoch Únie.
Navrhovaným nariadením sa preto zabezpečí
plné pokrytie kvalitnými službami ARS v prípade cezhraničných sporov
online, zatiaľ čo realizačné náklady budú obmedzené na to,
čím návrh dopĺňa existujúce štruktúry ARS na vnútroštátnej
úrovni.
Navrhované pravidlá boli podrobené testu
proporcionality a rozsiahlej konzultácii, aby sa zabezpečila vhodná
a primeraná regulácia.

4.
Vplyv na rozpočet

Toto opatrenie je súčasťou programu
Spotrebitelia 2014 – 2020.[7] Vplyv na rozpočet sa
bude riešiť prerozdelením ľudských zdrojov na roky 2012 a 2013.
Finančné prostriedky na vykonávanie tohto návrhu v období od roku 2012 do
roku 2020 dosiahnu výšku 4,586 miliónov EUR v súčasných cenách.
Potrebné ľudské zdroje pokryjú zamestnanci generálneho riaditeľstva,
ktorí už sú poverení riadením opatrenia a prerozdelení v rámci generálneho
riaditeľstva, podľa potreby spolu s dodatočnými
rozpočtovými prostriedkami, ktoré sa môžu udeliť riadiacemu
generálnemu riaditeľstvu v rámci ročného postupu prideľovania rozpočtových
prostriedkov s ohľadom na rozpočtové obmedzenia. K návrhu je
priložený finančný výkaz.
2011/0374 (COD)
Návrh
NARIADENIE EURÓPSKEHO PARLAMENTU A RADY
o riešení spotrebiteľských sporov online
(nariadenie o riešení spotrebiteľských sporov online)
EURÓPSKY PARLAMENT A RADA EURÓPSKEJ
ÚNIE,
so zreteľom na Zmluvu o fungovaní
Európskej únie, a najmä na jej článok 114,
so zreteľom na návrh Európskej komisie,
po postúpení návrhu legislatívneho aktu
národným parlamentom,
so zreteľom na stanovisko Európskeho
hospodárskeho a sociálneho výboru[8],
po porade s európskym dozorným úradníkom pre
ochranu údajov,
v súlade s riadnym legislatívnym postupom,
keďže:
(1)
V článku 169 ods. 1 a článku 169 ods. 2
Zmluvy o fungovaní Európskej únie (ZFEÚ) sa stanovuje, že Únia má
prispievať k dosiahnutiu vysokej úrovne ochrany spotrebiteľov
opatreniami, ktoré prijíma podľa jej článku 114. V článku 38
Charty základných práv Európskej únie sa stanovuje, že Únia musí svojimi
politikami zabezpečiť vysokú úroveň ochrany spotrebiteľa.
(2)
V súlade s článkom 26 ods. 2 ZFEÚ má vnútorný
trh zahŕňať oblasť bez vnútorných hraníc, v ktorej je
zaručený voľný pohyb tovaru a služieb. Na to, aby spotrebitelia
dôverovali digitálnej dimenzii vnútorného trhu a využívali ju, je potrebné, aby
mali prístup k ľahkým a lacným spôsobom riešenia sporov vzniknutých pri
predaji tovaru alebo poskytovaní služieb online. Toto je dôležité najmä vtedy,
keď spotrebitelia nakupujú cezhranične.
(3)
Komisia identifikovala vo svojom v akte o jednotnom
trhu[9]
právne predpisy o alternatívnom riešení sporov, v ktorých sa elektronický
rozmer obchodu uvádza ako jedna z dvanástich hybných síl podnecovania rastu a
posilňovania dôvery v jednotný trh.
(4)
Európska rada vyzvala Parlament a Radu, aby do
konca roku 2012 prijali prvý súbor prioritných opatrení s cieľom
dodať jednotnému trhu nový impulz.[10]
(5)
Vnútorný trh je pre spotrebiteľov každodennou
realitou, keď cestujú, nakupujú a realizujú platby. Spotrebitelia sú
na vnútornom trhu kľúčovými hráčmi, a preto by mali byť v
jeho centre. Digitálny rozmer vnútorného trhu sa stáva dôležitým
pre spotrebiteľov, ako aj pre obchodníkov. Spotrebitelia čoraz
viac nakupujú cez internet a čoraz viac obchodníkov predáva online.
Spotrebitelia a obchodníci by nemali pociťovať neistotu pri
uskutočňovaní transakcií v digitálnom prostredí.
(6)
Prístup k ľahkému a lacnému riešeniu sporov
môže posilniť dôveru spotrebiteľov a obchodníkov v digitálny
trh. Napriek tomu však spotrebitelia a obchodníci ešte stále čelia
prekážkam pri hľadaní mimosúdnych riešení, najmä v prípade sporov
vzniknutých na základe uskutočnenia cezhraničnej transakcie online. V
súčasnosti preto zostávajú takéto spory často nevyriešené.
(7)
Riešenie sporov online predstavuje jednoduché a
lacné mimosúdne riešenie sporov vzniknutých pri cezhraničných transakciách
online. V súčasnosti však chýbajú mechanizmy, vďaka ktorým by
spotrebitelia a obchodníci mohli vyriešiť takéto spory elektronickými
prostriedkami. Takýto nedostatok vedie k ujme spotrebiteľa, predstavuje
prekážku pri uskutočňovaní cezhraničných transakcií online,
vytvára rozdiely v podmienkach pre obchodníkov, čím zároveň brzdí
rozvoj elektronického obchodu.
(8)
Toto nariadenie by sa malo uplatňovať na
mimosúdne riešenie zmluvných sporov medzi spotrebiteľmi a obchodníkmi,
ktoré vznikajú pri cezhraničnom predaji tovaru a poskytovaní služieb
obchodníkmi online. Nemalo by sa uplatňovať na spory medzi
spotrebiteľmi a obchodníkmi vzniknutými pri predaji tovaru alebo
poskytovaní služieb online, ak aspoň jeden z nich nemá sídlo alebo bydlisko
v členskom štáte Únie v čase, keď si spotrebiteľ objednáva
takýto tovar alebo služby, alebo ak obchodník a spotrebiteľ majú
sídlo alebo bydlisko v tom istom členskom štáte.
(9)
Toto nariadenie by sa nemalo dotýkať smernice
Európskeho parlamentu a Rady 2008/52/ES z 21. mája 2008 o určitých
aspektoch mediácie v občianskych a obchodných veciach[11],
nariadenia Rady (ES) č. 44/2001 z 22. decembra 2000 o právomoci a o
uznávaní a výkone rozsudkov v občianskych a obchodných veciach[12],
nariadenia Európskeho parlamentu a Rady (ES) č. 864/2007 z 11. júla 2007
o rozhodnom práve pre mimozmluvné záväzky („RÍM II“)[13]
a nariadenia Európskeho parlamentu a Rady (ES) č. 593/2008 zo 17. júna 2008
o rozhodnom práve pre zmluvné záväzky („Rím I“)[14].
(10)
Definícia „spotrebiteľa“ by sa mala
vzťahovať na fyzické osoby, ktoré konajú mimo svojej obchodnej,
podnikateľskej, remeselnej alebo profesijnej činnosti. Ak však
dotyčná osoba uzavrie zmluvu čiastočne na účely
obchodovania a čiastočne na účely nesúvisiace s obchodovaním
(dvojúčelové zmluvy) a obchodné účely sú obmedzené do tej miery, že
neprevažujú v celkovom kontexte dodávky, táto osoba by mala byť tiež
považovaná za spotrebiteľa.
(11)
Definícia „predaja tovaru alebo poskytovania
služieb online“ by sa mala vzťahovať na transakciu
uskutočnenú pri predaji tovaru alebo poskytnutí služieb online, pri ktorom
obchodník alebo jeho sprostredkovateľ ponúkol tovar alebo služby
prostredníctvom webovej stránky alebo iných elektronických prostriedkov
a spotrebiteľ si uvedený tovar alebo služby objednal na dotyčnej
webovej stránke alebo inými elektronickými prostriedkami. Mala by sa
vzťahovať aj na prípady, keď sa spotrebiteľ dostal na
webovú stránku alebo inú službu informačnej spoločnosti
prostredníctvom mobilného elektronického zariadenia, akým je mobilný telefón.
(12)
Toto nariadenie by sa nemalo uplatňovať
na spory medzi spotrebiteľmi a obchodníkmi, ktoré vzniknú pri
cezhraničnom predaji tovaru alebo poskytovaní služieb offline. Nemalo by
sa uplatňovať ani na spory medzi obchodníkmi.
(13)
Toto nariadenie by sa malo chápať v spojení so
smernicou Európskeho parlamentu a Rady..../.../EÚ [Úrad pre publikácie:
vložte referenčné číslo] z [Úrad pre publikácie: vložte dátum
prijatia] o alternatívnom riešení spotrebiteľských sporov (smernica o
alternatívnom riešení spotrebiteľských sporov)[15],
v ktorej sa od členských štátov vyžaduje, aby zabezpečili, že všetky
spory medzi spotrebiteľmi a obchodníkmi so sídlom alebo bydliskom v Únii,
ktoré vznikli pri predaji tovaru alebo poskytovaní služieb, sa môžu
predložiť subjektu alternatívneho riešenia sporov.
(14)
Cieľom tohto nariadenia je vytvoriť
platformu riešenia sporov online (ďalej len „RSO“) na európskej úrovni.
Platforma RSO by mala mať podobu interaktívnej webovej stránky s jediným
vstupným bodom pre spotrebiteľov a obchodníkov, ktorí sa snažia mimosúdne
vyriešiť spory vzniknuté pri cezhraničnej transakcii
v elektronickom obchode. Mala by umožniť spotrebiteľom a
obchodníkom predkladať sťažnosti vyplnením elektronického formulára
sťažnosti dostupného vo všetkých jazykoch Únie a postúpiť ich
subjektu alternatívneho riešenia sporov (ďalej len „ARS“) povereného
riešením príslušného sporu. Platforma by mala subjektom ARS a dotknutým
stranám ponúknuť možnosť postupovať pri riešení sporov
prostredníctvom platformy.
(15)
Systém RSO na európskej úrovni by mal
vychádzať z existujúcich subjektov ARS v členských štátoch a
byť v súlade s právnymi zvyklosťami členských štátov. Subjekty
ARS, ktorým bola sťažnosť postúpená platformou RSO, by preto mali
uplatňovať svoje vlastné pravidlá postupu vrátane pravidiel
týkajúcich sa nákladov. Cieľom tohto nariadenia je však stanoviť
určité spoločné pravidlá uplatniteľné na uvedené postupy, ktoré
zabezpečia ich účinnosť. Mali by zahŕňať
pravidlá, ktorými sa zabezpečí urýchlené riešenie takéhoto sporu.
(16)
Zabezpečením elektronického spojenia medzi
všetkými subjektmi ARS, ktoré boli Komisii nahlásené v súlade s článkom 17
ods. 2 smernice ..../.../EÚ [= smernica o alternatívnom riešení
spotrebiteľských sporov; Úrad pre publikácie: vložte referenčné
číslo], a európskou platformou ARS by sa malo umožniť plné
pokrytie mimosúdnou nápravou online v prípade cezhraničných sporov
vzniknutých pri predaji tovaru alebo poskytovaní služieb online.
(17)
Toto nariadenie nebráni v činnosti žiadnemu
existujúcemu subjektu RSO pôsobiacemu v Únii. Nemalo by brániť subjektom
ARS riešiť cezhraničné spory online, ktoré im neboli sprostredkované
platformou RSO.
(18)
Sieť sprostredkovateľov riešenia sporov
online by mala podporovať riešenie sporov súvisiacich so
sťažnosťami predloženými prostredníctvom platformy RSO. Uvedená
sieť by sa mala skladať z kontaktných miest na RSO v členských
štátoch, ktoré sú hostiteľmi sprostredkovateľov riešenia sporov
online.
(19)
Právo na účinnú nápravu a právo na spravodlivý
súd sú základnými právami zaručenými v článku 47 Charty základných
práv Európskej únie. Postupy riešenia sporov online sa nemôžu navrhovať s
cieľom nahradiť súdne procesy a nemali by brániť
spotrebiteľom ani obchodníkom pri uplatňovaní ich práva na nápravu
súdnou cestou. Nič v tomto nariadení by preto nemalo brániť stranám
uplatniť ich právo na prístup k súdnemu systému.
(20)
Spracúvanie informácií v rámci tohto nariadenia by
malo podliehať prísnym zárukám zachovania dôvernosti a malo by byť v
súlade s pravidlami ochrany osobných údajov stanovenými v smernici Európskeho
parlamentu a Rady 95/46/ES z 24. októbra 1995 o ochrane fyzických osôb pri
spracovaní osobných údajov a voľnom pohybe týchto údajov[16]
a v nariadení Európskeho parlamentu a Rady (ES) č. 45/2001 z 18. decembra 2000
o ochrane jednotlivcov so zreteľom na spracovanie osobných údajov
inštitúciami a orgánmi Spoločenstva a o voľnom pohybe takýchto údajov[17].
Tieto pravidlá by sa mali uplatňovať na spracúvanie osobných údajov,
ktoré v rámci tohto nariadenia vykonávajú rôzni aktéri platformy, či už
samostatne alebo v spolupráci s inými aktérmi platformy.
(21)
Osoby, ktorých sa údaje týkajú, by mali byť
informované o spracúvaní ich osobných údajov v platforme RSO a o ich právach
súvisiacich s uvedeným spracúvaním, a to formou komplexného vyhlásenia o
dôvernosti údajov, ktoré má Komisia sprístupniť verejnosti a v ktorom sa
jasným a jednoduchým spôsobom vysvetľujú spracovateľské operácie, za
ktorých výkon zodpovedajú rôzni aktéri platformy, v súlade s článkami 11 a
12 nariadenia (ES) č. 45/2011 a s vnútroštátnymi právnymi predpismi
prijatými podľa článkov 10 a 11 smernice 95/46/ES.
(22)
Obchodníci by mali na svojich webových stránkach
informovať spotrebiteľov o platforme RSO a poskytnúť
elektronický odkaz na svoju domovskú stránku. Mali by tiež poskytnúť
takéto informácie, keď spotrebiteľ predkladá sťažnosť
obchodníkovi, systému riešenia sťažností spotrebiteľov, ktorý
prevádzkuje obchodník, alebo mediátorovi spoločnosti. Touto
povinnosťou by nemal byť dotknutý článok 10 ods. 1 – 3
smernice ..../.../EÚ [Úrad pre publikácie: uveďte referenčné
číslo] týkajúci sa informácií, ktoré obchodníci podávajú
spotrebiteľom o postupoch ARS, ktoré sa vzťahujú na obchodníkov, a o
tom, či sa zaväzujú využívať postupy alternatívneho riešenia sporov
pri riešení sporov so spotrebiteľmi. Touto povinnosťou by nemali
byť dotknuté ani článok 6 ods. 1 písm. t) a článok 8 smernice
Európskeho parlamentu a Rady 2011/83/EÚ z 25. októbra 2011 o právach
spotrebiteľov[18]. V článku 6 ods. 1
písm. t) smernice 2011/83/EÚ sa stanovuje, že v prípade spotrebiteľských
zmlúv uzavretých na diaľku alebo mimo prevádzkových priestorov, musí
obchodník informovať spotrebiteľa o možnosti využiť systém
sťažnosti a nápravy mimosúdnou cestou, ktorej obchodník podlieha, a o
metódach prístupu k nemu ešte pred tým, než sa spotrebiteľ zaviaže
zmluvou.
(23)
Komisii by sa mala na účely doplnenia alebo
zmeny a doplnenia určitých menej významných prvkov tohto nariadenia
udeliť právomoc prijímať akty v súlade s článkom 290 ZFEÚ,
pokiaľ ide o druh informácií, ktoré má navrhovateľ poskytnúť
v elektronickom formulári sťažnosti sprístupnenom platformou RSO. Je
mimoriadne dôležité, aby Komisia počas svojich prípravných prác
uskutočňovala náležité konzultácie aj na úrovni expertov. Komisia by
pri príprave a vypracúvaní delegovaných aktov mala zaručiť
súbežné, včasné a primerané zasielanie relevantných dokumentov
Európskemu parlamentu a Rade.
(24)
V záujme zabezpečenia jednotných podmienok pri
vykonávaní tohto nariadenia by sa mali Komisii udeliť vykonávacie
právomoci, pokiaľ ide o fungovanie platformy RSO, formu predkladania
sťažnosti a spoluprácu v rámci siete sprostredkovateľov RSO. Uvedené
právomoci by sa mali vykonávať v súlade s nariadením Európskeho parlamentu
a Rady (EÚ) č. 182/2011 zo 16. februára 2011, ktorým sa ustanovujú
pravidlá a všeobecné zásady mechanizmu, na základe ktorého členské štáty
kontrolujú uplatňovanie vykonávacích právomocí Komisie. Pri prijímaní vykonávacích aktov v súvislosti
s príslušným elektronickým formulárom sťažnosti by sa vzhľadom na
jeho čisto technický charakter mal použiť konzultačný postup. Pri prijímaní pravidiel týkajúcich sa foriem
spolupráce medzi sprostredkovateľmi RSO pôsobiacimi v sieti
sprostredkovateľov riešenia sporov online by sa mal použiť postup
preskúmania.
(25)
Keďže ciele tohto nariadenia, konkrétne
zriadiť európsku platformu na riešenie sporov online v prípade
cezhraničných sporov online riadenú spoločnými pravidlami, nie je
možné vzhľadom na rozsah a vplyv opatrenia uspokojivo dosiahnuť na
úrovni jednotlivých členských štátov, z čoho vyplýva, že sa môžu lepšie
dosiahnuť na úrovni Únie, môže Únia prijať opatrenia v súlade so
zásadou subsidiarity podľa článku 5 Zmluvy o Európskej únii. V súlade
so zásadou proporcionality podľa uvedeného článku toto nariadenie
neprekračuje rámec nevyhnutný na dosiahnutie uvedeného cieľa.
(26)
V tomto nariadení sú rešpektované základné práva a
dodržané zásady uznané najmä v Charte základných práv Európskej únie a
osobitne v jej článkoch 7, 8, 38 a 47,
PRIJALI TOTO NARIADENIE:
KAPITOLA I
Všeobecné ustanovenia
Článok 1
Predmet úpravy
Cieľom tohto nariadenia je prispieť
k fungovaniu vnútorného trhu a najmä jeho digitálneho rozmeru, ako aj k
dosiahnutiu vysokej úrovne ochrany spotrebiteľov zriadením platformy,
ktorá uľahčuje nestranné, transparentné, účinné a spravodlivé
mimosúdne riešenie sporov online medzi spotrebiteľmi a obchodníkmi.
Článok 2
Rozsah pôsobnosti
Toto nariadenie sa uplatňuje na mimosúdne
riešenie zmluvných sporov medzi spotrebiteľmi a obchodníkmi vzniknutých
pri cezhraničnom predaji tovaru alebo poskytovaní služieb online
prostredníctvom zásahu subjektu alternatívneho riešenia sporov v súlade so
smernicou [Úrad pre publikácie: vložte číslo smernice Európskeho
parlamentu a Rady o alternatívnom riešení spotrebiteľských sporov, ktorou
sa mení a dopĺňa nariadenie (ES) č. 2006/2004 a smernica 2009/22/ES
(smernica o alternatívnom riešení spotrebiteľských sporov)] a využitia
európskej platformy riešenia sporov online.
Článok 3
Vzťah s inými právnymi predpismi Únie
Týmto nariadením nie je dotknutá smernica 2008/52/ES,
nariadenie (ES) č. 44/2011, nariadenie (ES) č. 864/2007 a nariadenie
(ES) č. 593/2008.
Článok 4
Vymedzenie pojmov
Na účely tohto nariadenia:
(a)
„spotrebiteľ“ je akákoľvek fyzická osoba,
ktorá koná na účely, ktoré sú mimo rámca jej obchodnej,
podnikateľskej, remeselnej alebo profesijnej činnosti;
(b)
„obchodník“ je akákoľvek fyzická alebo
právnická osoba nezávisle od toho, či je vo verejnom alebo súkromnom
vlastníctve, ktorá koná osobne alebo prostredníctvom osoby, ktorá koná v jej
mene alebo za ňu, na účely súvisiace s jej obchodovaním, podnikaním,
remeslom alebo profesiou;
(c)
„predaj tovaru alebo poskytovanie služieb online“
je transakcia uskutočnená na účely predaja tovaru alebo poskytnutia
služieb, pri ktorom obchodník alebo jeho sprostredkovateľ ponúkol tovar
alebo služby na webovej stránke alebo pomocou iných elektronických prostriedkov
a spotrebiteľ si uvedený tovar alebo služby objednal na dotyčnej
webovej stránke alebo pomocou iných elektronických prostriedkov;
(d)
„elektronické prostriedky“ sa vzťahujú na
elektronické vybavenie určené na spracúvanie (vrátane digitálnej
kompresie) a uchovávanie údajov, ktoré sa v plnej miere vysielajú, vedú a
prijímajú po drôte, rádiom, optickými prostriedkami alebo inými
elektromagnetickými prostriedkami.
Za služby poskytované prostredníctvom
elektronických prostriedkov sa nepovažujú:
–
služby offline;
–
služby s materiálnym obsahom vrátane služieb
poskytovaných prostredníctvom elektronických zariadení, akými sú automaty na
vydávanie hotovosti alebo cestovných lístkov (bankoviek, železničných
cestovných lístkov), automaty pri prístupe na cestnú sieť a parkoviská
slúžiace na vyberanie poplatkov za ich využívanie, dokonca i vtedy, keď sa
pri vchode alebo východe nachádzajú zariadenia, ktorými sa kontroluje prístup
a/alebo zabezpečuje správne vykonanie platby;
–
služby, ktoré nie sú poskytované prostredníctvom
systémov elektronického spracúvania/inventarizácie, akými sú služby hlasovej
telefónie, telefaxové alebo telexové služby, služby poskytované prostredníctvom
hlasovej telefónie alebo faxu; konzultácie s lekárom prostredníctvom telefónu
alebo telefaxu; konzultácie s právnikom prostredníctvom telefónu alebo
telefaxu; priamy marketing prostredníctvom telefónu alebo telefaxu.
(e)
„cezhraničný predaj tovaru alebo
cezhraničné poskytovanie služieb“ je predaj tovaru alebo poskytovanie
služieb online, pokiaľ v čase, keď si spotrebiteľ takýto
tovar alebo služby objednáva, má bydlisko v členskom štáte inom ako je
členský štát, v ktorom má obchodník sídlo;
(f)
obchodník má „sídlo“
–
ak je obchodník fyzickou osobou – v mieste jeho
podnikania;
–
ak je obchodník spoločnosťou alebo inou
právnou osobou alebo združením fyzických alebo právnych osôb – v mieste jeho
štatutárneho sídla, ústredia alebo hlavného miesta podnikania, alebo ak
obchodník realizuje ponuku alebo ak sa objednaný tovar má dodať alebo ak
sa majú poskytnúť objednané služby prostredníctvom operácií pobočky,
agentúry alebo iného zariadenia – v mieste, kde sa nachádza uvedená
pobočka, agentúra alebo iné zariadenie;
(g)
„postup alternatívneho riešenia sporu“ (ďalej
len „postup ARS“) znamená postup mimosúdneho riešenia sporov prostredníctvom
zásahu subjektu riešenia sporov, ktorý navrhuje alebo ukladá riešenie alebo
spája strany s cieľom sprostredkovať zmierlivé riešenie sporu;
Konania pred subjektmi riešenia sporov, pri
ktorých fyzické osoby zodpovedné za riešenie sporu zamestnáva výlučne
obchodník, konania pred systémom vybavovania sťažností spotrebiteľov
prevádzkovaného obchodníkom, priame jednanie medzi spotrebiteľom a
obchodníkom, v zastúpení alebo nie, a snahy sudcu urovnať spor
v priebehu súdneho procesu týkajúceho sa sporu, sa nepovažujú za postupy
ARS;
(h)
„subjekt alternatívneho riešenia sporov“
(ďalej len „subjekt ARS“) je subjekt, na ktorý sa vzťahuje
článok 4 písm. e) smernice [Úrad pre publikácie: vložte číslo smernice
Európskeho parlamentu a Rady o alternatívnom riešení spotrebiteľských
sporov, ktorým sa mení a dopĺňa nariadenie (ES) č. 2006/2004
a smernica 2009/22/ES (smernica o alternatívnom riešení
spotrebiteľských sporov)] a ktorý bol nahlásený Komisii v súlade s
článkom 17 ods. 2 uvedenej smernice;
(i)
„strana navrhovateľa“ je spotrebiteľ
alebo obchodník, ktorý predložil sťažnosť prostredníctvom Európskej
platformy na riešenie sporov online;
(j)
„strana odporcu“ je spotrebiteľ alebo
obchodník, voči ktorému bola podaná sťažnosť prostredníctvom
európskej platformy riešenia sporov online;
(k)
„osobné údaje“ sú akékoľvek informácie, ktoré
sa týkajú identifikovanej alebo identifikovateľnej fyzickej osoby
(„dotknutej osoby“), pričom identifikovateľná osoba je osoba, ktorá
môže byť priamo alebo nepriamo identifikovaná, najmä s odvolaním sa
na identifikačné číslo alebo na jeden alebo viacero faktorov
špecifických pre jej fyzickú, fyziologickú, duševnú, hospodársku, kultúrnu
alebo spoločenskú identitu.
KAPITOLA II
Európska platforma riešenia sporov online
Článok 5
Zriadenie európskej platformy riešenia sporov online
1.
Európsku platformu riešenia sporov online
(ďalej len „platforma RSO“) zriaďuje Komisia.
2.
Platforma RSO je interaktívnou webovou stránkou, na
ktorú sa možno dostať elektronicky a bezplatne vo všetkých úradných
jazykoch Únie. Platforma RSO je jediným prístupovým miestom pre
spotrebiteľov a obchodníkov, ktorí sa snažia o mimosúdne riešenie
sporov, na ktoré sa vzťahuje toto nariadenie.
3.
Platforma RSO má tieto funkcie:
(a)
poskytovať elektronický formulár
sťažnosti, ktorý môže vyplniť navrhujúca strana;
(b)
navrhovať stranám, na základe informácií
obsiahnutých v elektronickom formulári sťažnosti, jeden alebo viac
príslušných subjektov ARS a poskytovať informácie o ich poplatkoch, ak sa
uplatňujú, o jazyku alebo jazykoch, v ktorých sa postup
uskutoční, približnej dĺžke trvania postupov alebo informovať
navrhujúcu stranu o tom, že na základe predložených informácií nebolo možné
určiť príslušný subjekt ARS;
(c)
postúpiť sťažnosti subjektu ARS, s
ktorého využitím strany vopred súhlasili;
(d)
umožniť stranám a subjektu RSO realizovať
postup riešenia sporov online;
(e)
poskytovať elektronický formulár,
prostredníctvom ktorého subjekty ARS zasielajú informácie uvedené v článku
9 písm. c);
(f)
poskytovať systém spätnej väzby, ktorý
umožňuje stranám vyjadriť svoje názory na fungovanie platformy RSO a
na subjekt ARS, ktorý sa zaoberal ich sporom;
(g)
uverejňovať informácie o subjektoch ARS
nahlásených Komisii v súlade s článkom 17 ods. 2 smernice ..../.../EÚ
[Úrad pre publikácie: vložte číslo smernice Európskeho parlamentu a
Rady o alternatívnom riešení spotrebiteľských sporov, ktorou sa mení a
dopĺňa nariadenie (ES) č. 2006/2004 a smernica 2009/22/ES
(smernica o alternatívnom riešení spotrebiteľských sporov)], ktoré sa
zaoberajú spormi, na ktoré sa vzťahuje toto rozhodnutie;
(h)
poskytovať všeobecné informácie o
alternatívnom riešení sporov ako prostriedku mimosúdneho urovnania sporov;
(i)
sprístupňovať štatistiky o výsledkoch
sporov, ktoré riešia subjekty ARS, ktorým boli sťažnosti postúpené
platformou RSO.
4.
Subjekty alternatívneho riešenia sporov, ktoré boli
nahlásené Komisii v súlade s článkom 17 ods. 2 smernice ..../.../EÚ [Úrad
pre publikácie: vložte číslo smernice Európskeho parlamentu a Rady o
alternatívnom riešení spotrebiteľských sporov, ktorou sa mení a dopĺňa
nariadenie (ES) č. 2006/2004 a smernica 2009/22/ES (smernica o
alternatívnom riešení spotrebiteľských sporov)] a ktoré podľa prvkov
potrebných na stanovenie ich kompetencie, tak ako boli uvedené v článku 16
ods. 1 písm. g) smernice ..../.../EÚ [Úrad pre publikácie: vložte číslo
smernice Európskeho parlamentu a Rady o alternatívnom riešení
spotrebiteľských sporov, ktorou sa mení a dopĺňa nariadenie (ES)
č. 2006/2004 a smernica 2009/22/ES (smernica o alternatívnom riešení
spotrebiteľských sporov)], ktoré majú na základe informácií obsiahnutých v
elektronickom formulári sťažnosti uvedenom v odseku 3 bode a)
právomoc na riešenie sporov, na ktoré sa vzťahuje toto nariadenie, sa
elektronicky zaregistrujú do zoznamu platformy RSO.
5.
Komisia zodpovedá za platformu RSO, pokiaľ ide
o jej vývoj, prevádzku, údržbu a pokiaľ ide o bezpečnosť
údajov.
6.
Komisia prijíma opatrenia týkajúce sa foriem
vykonávania funkcií stanovených v ods. 3 prostredníctvom vykonávacích
aktov. Tieto vykonávacie akty sa prijímajú v súlade s postupom preskúmania
uvedeným v článku 15 ods. 3.
Článok 6
Sieť sprostredkovateľov riešenia sporov online
1.
Každý členský štát určí jedno kontaktné
miesto RSO a oznámi Komisii jeho názov a kontaktné údaje. Členské štáty
môžu preniesť zodpovednosť za kontaktné miesta RSO na svoje centrá
Európskej siete spotrebiteľských centier, na združenia spotrebiteľov
alebo na akýkoľvek iný orgán. Každé kontaktné miesto RSO bude
hostiteľom najmenej dvoch sprostredkovateľov riešenia sporov
(ďalej len „sprostredkovatelia RSO“).
2.
Sprostredkovatelia RSO podporujú riešenie sporov
súvisiacich so sťažnosťami predloženými prostredníctvom platformy
plnením týchto funkcií:
(a)
v prípade potreby sprostredkúvaním komunikácie
medzi stranami a príslušným subjektom ARS;
(b)
informovaním spotrebiteľov o iných
prostriedkoch nápravy v prípade, že sa spor nemôže vyriešiť
prostredníctvom platformy, napríklad vtedy, keď obchodník nesúhlasí s
využitím ARS;
(c)
predkladaním výročnej správy o činnosti
založenej na praktických skúsenostiach získaných pri výkone svojich funkcií
Komisii a členským štátom;
(d)
informovaním strán o výhodách a nevýhodách postupov
uplatňovaných navrhovanými subjektmi ARS.
3.
Komisia zriadi sieť sprostredkovateľov
riešenia sporov online (ďalej len „sieť sprostredkovateľov
RSO“), ktorá umožní spoluprácu medzi sprostredkovateľmi RSO a prispeje k
výkonu funkcií uvedených v odseku 2.
4.
Komisia zvolá aspoň raz za rok stretnutie
členov siete sprostredkovateľov RSO, aby umožnila výmenu najlepších
postupov a diskusiu o akýchkoľvek problémoch, ktoré sa pri činnosti
ODR vyskytli opakovane.
5.
Komisia prijíma pravidlá týkajúce sa foriem
spolupráce medzi sprostredkovateľmi RSO prostredníctvom vykonávacích
aktov. Tieto vykonávacie akty sa prijímajú v súlade s postupom preskúmania
uvedeným v článku 15 ods. 3.
Článok 7
Predkladanie sťažnosti
1.
Pri predkladaní sťažnosti platforme RSO je
nutné, aby strana navrhovateľa vyplnila elektronický formulár
sťažnosti, ktorý má byť dostupný na webovej stránke platformy.
Navrhujúca strana môže k svojmu formuláru sťažnosti priložiť akékoľvek
dokumenty v elektronickom formáte na podporu svojej sťažnosti.
2.
Informácie, ktoré má predložiť navrhujúca
strana, musia byť dostatočné na určenie príslušného subjektu
ARS. Tieto informácie sú opísané v prílohe.
3.
Platforma RSO poskytuje stranám informácie o
subjekte alebo subjektoch ADR, ktorý(–é) určila platforma RSO ako
kompetentné; ak je k dispozícii viac ako jedna možnosť, sprostredkovatelia
RSO v príslušných členských štátoch poskytnú stranám podrobnosti o rôznych
takto určených subjektoch a informujú ich o výhodách a nevýhodách
postupov uplatňovaných každým z týchto subjektov, aby strany mohli
urobiť informované rozhodnutie.
4.
Komisia má právomoc prijímať delegované akty v
súlade s článkom 16 s cieľom upraviť informácie uvedené v
prílohe s ohľadom na kritériá podľa ktorých subjekty ARS nahlásené
Komisii v súlade s článkom 17 ods. 2 smernice ..../.../EÚ [Úrad pre
publikácie: vložte číslo smernice Európskeho parlamentu a Rady o
alternatívnom riešení spotrebiteľských sporov, ktorou sa mení a
dopĺňa nariadenie (ES) č. 2006/2004 a smernica 2009/22/ES
(smernica o alternatívnom riešení spotrebiteľských sporov)], ktoré sa
zaoberajú spormi, na ktoré sa vzťahuje toto rozhodnutie, vymedzujú ich
príslušné rozsahy pôsobnosti.
5.
Komisia stanovuje formy elektronického formulára
sťažnosti prostredníctvom vykonávacích aktov. Uvedené vykonávacie akty sa
prijímajú v súlade s konzultačným postupom uvedeným
v článku 15 ods. 2.
6.
Iba údaje, ktoré sú presné, relevantné a ktorých
rozsah zodpovedá účelom, na ktoré boli zozbierané, sa spracúvajú
prostredníctvom elektronického formuláru sťažnosti a príloh k nemu.
Článok 8
Spracúvanie a postupovanie sťažnosti
1.
Sťažnosť predložená platforme sa spracúva
v prípade, že formulár sťažnosti je riadne vyplnený.
2.
Po prijatí riadne vyplneného formulára
sťažnosti oznámi platforma RSO navrhujúcej strane (v jazyku
sťažnosti) a zašle elektronickou poštou strane odporcu (v jazyku zmluvy)
tieto údaje:
(a)
 informáciu o tom, že strany sa musia dohodnúť
na jednom príslušnom subjekte ARS na to, aby mu mohla byť žiadosť
postúpená;
(b)
 informáciu o tom, že ak sa strany nedohodnú na
jednom príslušnom subjekte ARS a ak sa neurčí žiadny príslušný subjekt
ARS, sťažnosť sa nebude ďalej spracúvať;
(c)
zoznam všetkých príslušných subjektov ARS, ak sú
nejaké identifikované;
(d)
názov a kontaktné údaje kontaktného miesta RSO v
mieste bydliska spotrebiteľa a sídla obchodníka, ako aj stručný opis
funkcií uvedených v článku 6 ods. 2 písm. a), b) a d);
(e)
výzvu spotrebiteľovi, aby si z poskytnutého
zoznamu vybral jeden alebo viac subjektov ARS, v ktorej sa uvedie, že
spotrebiteľ nemá povinnosť uskutočniť takýto výber;
(f)
výzvu obchodníkovi, aby si z poskytnutého zoznamu
vybral jeden alebo viac subjektov ARS v prípade, že žiadny z uvedených subjektov
nezodpovedá subjektu, ktorý sa obchodník zaviazal využívať v súlade s
článkom 10 ods. 1 smernice ..../.../EÚ [Úrad pre publikácie: vložte
číslo smernice Európskeho parlamentu a Rady o alternatívnom riešení
spotrebiteľských sporov, ktorou sa mení a dopĺňa smernica 2009/22/ES
(smernica o alternatívnom riešení spotrebiteľských sporov)];
(g)
informáciu o tom, že ak si spotrebiteľ vyberie
subjekt ARS, ktorý sa obchodník zaviazal využívať v súlade s článkom 10
ods. 1 smernice ..../.../EÚ [Úrad pre publikácie: vložte číslo smernice
Európskeho parlamentu a Rady o alternatívnom riešení spotrebiteľských
sporov, ktorou sa mení a dopĺňa smernica 2009/22/ES (smernica
o alternatívnom riešení spotrebiteľských sporov)], platforma
automaticky postupuje sťažnosť uvedenému subjektu ARS.
3.
Oznámenie uvedené v odseku 2 musí obsahovať
opis týchto charakteristík každého subjektu:
(a)
jeho poplatky, ak nejaké uplatňuje;
(b)
 jazyk alebo jazyky, v ktorom(-ých) sa bude
postupovať;
(c)
približná dĺžka trvania postupu;
(d)
potreba fyzickej prítomnosti strán, prípadne ich
zástupcov;
(e)
záväzný alebo nezáväzný charakter postupu.
4.
Ak strany neposkytnú platforme odpoveď alebo
sa nedohodnú na jednom príslušnom subjekte ARS, sťažnosť sa nebude
ďalej spracúvať. Spotrebiteľ musí byť informovaný o
možnosti nadviazať styk so sprostredkovateľom RSO, ktorý ho bude
informovať o iných prostriedkoch nápravy.
5.
Ak výber spotrebiteľa zodpovedá subjektu ARS,
ktorý sa obchodník zaviazal využívať v súlade s článkom 10 ods. 1
smernice ..../.../EÚ [Úrad pre publikácie: vložte číslo smernice
Európskeho parlamentu a Rady o alternatívnom riešení spotrebiteľských
sporov, ktorou sa mení a dopĺňa smernica 2009/22/ES (smernica o
alternatívnom riešení spotrebiteľských sporov)], alebo ak si strany vo
svojich odpovediach vyberú rovnaký subjekt ARS, platforma automaticky postupuje
sťažnosť uvedenému subjektu ARS.
6.
V prípade, že sa strany dohodnú na viac ako na
jednom subjekte ARS, spotrebiteľ si musí vybrať jeden z dohodnutých
subjektov ARS. Platforma automaticky postupuje sťažnosť uvedenému subjektu
ARS.
Článok 9
Riešenie sporu
Subjekty ARS, ktorým bola sťažnosť
postúpená v súlade s článkom 8, musia:
(a)
bezodkladne vyrozumieť strany sporu a
informovať ich o svojich pravidlách postupu a poplatkoch
uplatniteľných na riešenie príslušného sporu;
(b)
uzavrieť postup riešenia sporu do 30 dní od
začiatku postupu, ak po vyrozumení strán o spore sa strany dohodnú na
začatí postupu pred subjektom. V prípade zložitých sporov môže subjekt ARS
túto lehotu predĺžiť;
(c)
bezodkladne postúpiť platforme RSO tieto
informácie:
i)        dátum prijatia a predmet sporu;
ii)       dátum vyrozumenia strán o spore;
iii)      dátum uzavretia postupu a jeho
výsledok.
Článok 10
Databáza
Komisia prijme potrebné opatrenia na zriadenie
a udržiavanie elektronickej databázy, v ktorej bude uchovávať informácie
spracované v súlade s článkom 5 ods. 3 a článkom 9 písm. c).
Článok 11
Spracovanie osobných údajov
1.
Prístup k informáciám vrátane osobných údajov,
ktoré sa týkajú sporu a ktoré sú uložené v databáze uvedenej v článku 10,
sa udeľuje, na účely uvedené v článku 9, iba tomu subjektu ARS,
ktorému bol spor postúpený v súlade s článkom 8. Prístup k tým istým
informáciám sa udeľuje tiež sprostredkovateľom RSO na účely
uvedené v článku 6 ods. 3.
2.
Komisia musí mať prístup k informáciám
spracovaným v súlade s článkom 9, aby mohla monitorovať využívanie a
fungovanie platformy RSO a vypracúvať správy uvedené v článku 17.
Spracúva osobné údaje používateľov platformy, pokiaľ je to potrebné
na účely činnosti a udržiavania platformy vrátane monitorovania
využitia platformy subjektmi ARS a sprostredkovateľmi RSO.
3.
Osobné údaje týkajúce sa sporu sa uchovávajú v
databáze uvedenej v odseku 1 iba na taký dlhý čas, aký je potrebný na
splnenie účelov, na ktoré boli zozbierané, a na zabezpečenie toho,
aby mali dotknuté osoby prístup k svojim osobným údajom a mohli tak
uplatňovať svoje práva, pričom sa tieto údaje automaticky
vypúšťajú najneskôr 6 mesiacov po dátume uzavretia sporu, ktorý bol
postúpený platforme RSO v súlade s článkom 9 písm. c) bodom iii). Uvedené
obdobie uchovania údajov sa uplatňuje aj na osobné údaje uchovávané vo
vnútroštátnych súboroch subjektom ARS alebo sprostredkovateľom RSO, ktorý
sa príslušným sporom zaoberal, pokiaľ nie je v pravidlách postupu
uplatňovaných subjektom ARS ani v iných osobitných ustanoveniach
vnútroštátneho práva stanovené dlhšie obdobie ich uchovávania.
4.
Každý sprostredkovateľ RSO a každý subjekt ARS
sa považuje za kontrolóra v súlade s článkom 2 písm. d) smernice 95/46/ES,
pokiaľ ide o vlastné činnosti v súvislosti so spracúvaním údajov
v rámci tohto nariadenia, a zodpovedá za zabezpečenie súladu týchto
aktivít s pravidlami o ochrane údajov stanovenými vo vnútroštátnych
právnych predpisoch prijatých podľa smernice 95/46/ES. Komisia sa
v súvislosti s jej zodpovednosťou vyplývajúcou z tohto nariadenia a s
ňou spojeným spracúvaním osobných údajov považuje za kontrolóra v súlade s
článkom 2 písm. d) nariadenia (ES) č. 45/2001.
Článok 12
Dôvernosť a bezpečnosť údajov
1.
Sprostredkovatelia a subjekty ARS podliehajú
pravidlám služobného tajomstva alebo iným rovnocenným povinnostiam zachovávania
dôvernosti stanoveným vo vnútroštátnych právnych predpisoch.
2.
Komisia prijme vhodné technické a organizačné
opatrenia na zabezpečenie bezpečnosti informácií spracúvaných v rámci
tohto nariadenia vrátane primeranej kontroly prístupu k údajom,
bezpečnostného plánu a riadenia bezpečnostného incidentu, v súlade s
článkom 22 nariadenia (ES) č. 45/2001.
Článok 13
Informovanie spotrebiteľa
1.
Obchodníci so sídlom na území Únie, ktorí sa
podieľajú na cezhraničnom predaji tovaru alebo poskytovaní služieb
online, musia spotrebiteľov informovať o platforme RSO a o ich
elektronickej adrese. Tieto informácie musia byť ľahko, priamo a
trvalo prístupné, ako aj zreteľné, na webových stránkach obchodníkov a, ak
sa ponuka realizuje prostredníctvom e-mailu alebo iného textového odkazu
prenášaného elektronickými prostriedkami, v uvedenom odkaze. Informácie musia
obsahovať elektronický odkaz na domovskú stránku RSO. Obchodníci by mali
tiež informovať spotrebiteľov o platforme RSO, keď spotrebiteľ
predkladá sťažnosť obchodníkovi, systému vybavovania sťažností
spotrebiteľov, ktorý prevádzkuje obchodník, alebo mediátorovi
spoločnosti.
2.
Ustanovenia v odseku 1 sa nedotýkajú ustanovení v
článku 10 smernice ..../.../EÚ [Úrad pre publikácie: vložte číslo
smernice Európskeho parlamentu a Rady o alternatívnom riešení
spotrebiteľských sporov, ktorou sa mení a dopĺňa nariadenie (ES)
č. 2006/2004 a smernica 2009/22/ES (smernica o alternatívnom riešení
spotrebiteľských sporov)] týkajúcich sa informovania spotrebiteľov zo
strany obchodníkov o postupoch ARS, ktoré sa vzťahujú na uvedených
obchodníkov, a o skutočnosti, či sa uvedení obchodníci
zaviazali používať postupy alternatívneho riešenia sporov na riešenie
sporov so spotrebiteľmi.
3.
Ustanovenia v odseku 1 sa nedotýkajú ustanovení v
článkoch 6 a 8 smernice 2011/83/EÚ týkajúcich sa informovania
spotrebiteľov v prípade zmlúv uzavretých na diaľku alebo mimo
prevádzkových priestorov.
Článok 14
Monitorovanie
Plnenie povinností stanovených v tomto
nariadení zo strany subjektov ARS monitorujú príslušné orgány, ktoré zriadili
členské štáty v súlade s článkom 15 ods. 1 smernice ..../.../EÚ [Úrad
pre publikácie: vložte číslo smernice Európskeho parlamentu a Rady o
alternatívnom riešení spotrebiteľských sporov, ktorou sa mení a
dopĺňa nariadenie (ES) č. 2006/2004 a smernica 2009/22/ES
(smernica o alternatívnom riešení spotrebiteľských sporov)].
KAPITOLA III
Záverečné ustanovenia
Článok 15
Vykonávacie akty
1.
Komisii pomáha výbor. Uvedený výbor je výborom v
zmysle nariadenia (EÚ) č. 182/2011.
2.
Ak sa odkazuje na tento odsek, uplatňuje sa
článok 4 nariadenia (EÚ) č. 182/2011.
3.
Ak sa odkazuje na tento odsek, uplatňuje sa
článok 5 nariadenia (EÚ) č. 182/2011. V prípade, že sa
stanovisko výboru má získať písomným postupom, tento postup sa ukončí
bez výsledku, ak tak v lehote na zaslanie stanoviska rozhodne predseda
výboru, alebo ak o to požiada jednoduchá väčšina členov výboru.
Článok 16
Delegovanie právomocí
1.
Komisii sa udeľuje právomoc prijímať
delegované akty s výhradou splnenia podmienok stanovených v tomto článku.
2.
Delegovanie právomoci podľa článku 7
ods. 4 sa udeľuje na neurčité obdobie od [Úrad pre
publikácie: vložte ten istý dátum, ako v článku 18 ods. 1 = dátum
nadobudnutia účinnosti tohto nariadenia].
3.
Európsky parlament alebo Rada môžu delegovanie
právomoci uvedené v článku 7 ods. 4 kedykoľvek odvolať.
Rozhodnutím o odvolaní sa ukončuje delegovanie právomoci uvedenej v danom
rozhodnutí. Účinnosť nadobúda dňom nasledujúcim po jeho
uverejnení v Úradnom vestníku Európskej únie alebo
k neskoršiemu dátumu, ktorý sa v ňom uvádza. Nemá vplyv na
platnosť žiadneho delegovaného aktu, ktorý už nadobudol
účinnosť.
4.
Komisia hneď po prijatí delegovaného aktu túto
skutočnosť oznámi súčasne Európskemu parlamentu a Rade.
5.
Delegovaný akt prijatý podľa článku 7
ods. 4 nadobúda účinnosť iba vtedy, ak Európsky parlament ani Rada
nevzniesli žiadne námietky v lehote 2 mesiacov po oznámení tohto aktu
Európskemu parlamentu a Rade, alebo ak pred uplynutím tohto obdobia
Európsky parlament a Rada informovali Komisiu o tom, že nevznesú námietky. Táto
lehota sa na podnet Európskeho parlamentu alebo Rady predĺži o 2 mesiace.
Článok 17
Správy
Každé tri roky a prvýkrát najneskôr päť
rokov po nadobudnutí účinnosti tohto nariadenia predloží Komisia
Európskemu parlamentu a Rade správu o uplatňovaní tohto nariadenia.
K správe sa podľa potreby priložia návrhy na úpravu tohto
rozhodnutia.
Článok 18
Nadobudnutie účinnosti
1.
Toto nariadenie nadobúda účinnosť
dvadsiatym dňom nasledujúcim po jeho uverejnení v Úradnom vestníku
Európskej únie.
2.
Toto nariadenie sa uplatňuje od [Úrad pre
publikácie: vložte dátum = 6 mesiacov po termíne implementácie smernice
Európskeho parlamentu a Rady o alternatívnom riešení spotrebiteľských
sporov, ktorou sa mení a dopĺňa nariadenie (ES) č. 2006/2004
a smernica 2009/22/ES (smernica o alternatívnom riešení spotrebiteľských
sporov), tak ako má byť vložený do uvedenej smernice v súlade
s článkom 22 ods. 1 uvedenej smernice], okrem článku 5 ods. 1,
4, 5 a 6, článku 6 ods. 1, 2 a 6, článku 7 ods. 4 a 5, článku 10,
článku 15 a článku 16, ktoré sa uplatňujú od dátumu
nadobudnutia účinnosti tohto nariadenia.
Toto
nariadenie je záväzné v celom rozsahu a priamo uplatniteľné vo všetkých
členských štátoch.
V Bruseli
Za Európsky parlament                                 Za
Radu
predseda                                                        predseda
PRÍLOHA
Informácie, ktoré sa majú poskytovať pri vypĺňaní
elektronického formulára sťažnosti:
(1)
meno/názov, adresa a prípadne elektronická a webová
adresa strany navrhovateľa;
(2)
či je stranou navrhovateľa
spotrebiteľ alebo obchodník;
(3)
meno/názov, adresa a prípadne elektronická a webová
adresa strany odporcu;
(4)
či je stranou odporcu spotrebiteľ alebo
obchodník;
(5)
druh tovaru alebo služieb, na ktorých predaj alebo
poskytovanie sa sťažnosť odvoláva;
(6)
dôvody, na ktorých sa zakladá sťažnosť;
(7)
bydlisko spotrebiteľa v čase objednania
tovaru alebo služieb;
(8)
spôsob komunikácie použitý pri ponúkaní a
objednávaní tovaru a služieb;
(9)
v prípade, že zrealizovala obchodníkovu ponuku
či poskytla alebo mala poskytnúť služby pobočka, agentúra alebo
iné zariadenie, miesto, kde sa nachádza uvedená pobočka, agentúra alebo
uvedené zariadenie;
(10)
jazyk zmluvy;
(11)
subjekty ARS, ktoré sa obchodník zaviazal
využívať v súlade s článkom 10 ods. 1 smernice ..../.../EÚ [Úrad
pre publikácie: vložte číslo smernice Európskeho parlamentu a Rady o
alternatívnom riešení spotrebiteľských sporov, ktorou sa mení a
dopĺňa smernica 2009/22/ES (smernica o alternatívnom riešení
spotrebiteľských sporov)], ak sú známe.
LEGISLATÍVNY FINANČNÝ VÝKAZ PRE
NÁVRHY
1.           RÁMEC NÁVRHU/INICIATÍVY
1.1.        Názov návrhu/iniciatívy
 Nariadenie o riešení spotrebiteľských sporov online. Vplyv na rozpočet sa bude riešiť prerozdelením ľudských zdrojov na roky 2012 a 2013. Akcia je súčasťou programu Spotrebitelia 2020 na obdobie rokov 2014 – 2020.
1.2.        Príslušná oblasť
politiky v rámci ABM/ABB[19]
Spotrebitelia
1.3.        Druh návrhu/iniciatívy
√ Návrh/iniciatíva sa týka novej akcie
¨ Návrh/iniciatíva sa
týka novej akcie, ktorá nadväzuje na pilotný projekt/prípravnú akciu[20]

¨ Návrh/iniciatíva sa
týka predĺženia trvania existujúcej akcie
¨ Návrh/iniciatíva sa
týka akcie presmerovanej na novú akciu
1.4.        Ciele
1.4.1.     Viacročný strategický
cieľ Komisie, ktorý je predmetom návrhu/iniciatívy
V rámci
položky 1a s názvom „Konkurencieschopnosť pre rast a zamestnanosť“ je
cieľom návrhu vytvorenie systému riešenia sporov online na úrovni EÚ
určeného na riešenie sporov online vzniknutých medzi spotrebiteľmi a
obchodníkmi.
1.4.2.     Konkrétny cieľ a
príslušná činnosť v rámci ABM/ABB
Konkrétny cieľ č. ..
Vytvorenie
IT systému riešenia sporov online na úrovni EÚ určeného pre prípady
cezhraničných sporov online medzi spotrebiteľmi a obchodníkmi.
Príslušná činnosť v rámci ABM/ABB
Spotrebitelia
1.4.3.     Očakávané výsledky a
vplyv
Uveďte, aký vplyv
by mal mať návrh/iniciatíva na príjemcov/cieľové skupiny.
Spotrebitelia
a podniky v celej Európe budú mať jednoduchý, rýchly a lacný prostriedok
riešenia sporov vzniknutých po uskutočnení cezhraničnej transakcie
online. Spotrebitelia budú môcť žiadať nápravu a získať
úhradu, zatiaľ čo podniky si zachovajú povesť a vyhnú sa
vysokým nákladom na súdny proces.
1.4.4.     Ukazovatele výsledkov
a vplyvu
Uveďte
ukazovatele, pomocou ktorých je možné sledovať uskutočňovanie
návrhu/iniciatívy.
–
Všetky subjekty ARS majú byť napojené na
platformu RSO a využívať ju počnúc rokom 2015, keď sa platforma
stane funkčnou.
–
Nárast v počte spotrebiteľov, ktorí
chcú nakupovať online v inom členskom štáte, o 20 %
v roku 2020.
–
Nárast v počte podnikov, ktoré chcú
predávať online v inom členskom štáte, o 10% v roku 2020.
1.5.        Dôvody návrhu/iniciatívy
1.5.1.     Potreby, ktoré sa majú
uspokojiť v krátkodobom alebo dlhodobom horizonte
Články
114 a 169 Zmluvy o fungovaní Európskej únie
Využívanie
prostriedku mimosúdneho riešenia sporov predstavuje pre spotrebiteľov
a podniky jednoduchý, rýchly a lacný spôsob riešenia svojich sporov
týkajúcich sa cezhraničných transakcií online.
1.5.2.     Prínos zapojenia Európskej
únie
Absencia
účinného prostriedku na riešenie sporov ovplyvňuje dôveru
spotrebiteľov v cezhraničné nakupovanie. Podniky, ako aj
spotrebitelia, jasne uvádzajú, že obavy z možných problémov s nápravou v
inom členskom štáte ich odrádzajú od cezhraničného predávania a
nakupovania a bránia im tak plne využívať možné výhody vnútorného trhu.
Táto situácia poukazuje na potrebu venovať osobitnú pozornosť budovaniu
dôvery spotrebiteľov vo vnútorný trh a zabezpečiť podnikom v
jednotlivých členských štátoch rovnaké podmienky.
Napriek
nízkemu objemu súčasných cezhraničných transakcií v elektronickom
obchode, existuje trend rýchleho rastu digitálneho trhu na úrovni vnútorného
maloobchodu v jednotlivých členských štátoch. V záujme
účasti spotrebiteľov a obchodníkov na cezhraničných transakciách
online je preto ešte dôležitejšie zabezpečiť jednoduchý, lacný
a účinný prostriedok mimosúdnej nápravy. Akékoľvek opatrenie na
úrovni členských štátov nepovedie k zavedeniu riešenia sporov online na
úrovni EÚ, ktoré je podľa digitálnej agendy dôležitým nástrojom podpory
elektronického obchodu.
Sledované
ciele je možné dosiahnuť lepšie prostredníctvom opatrení na úrovni EÚ, a to
vzhľadom na vplyvy a rozsah EÚ. Jednoznačnou výhodou rozvoja RSO na
úrovni EÚ je účinné a primerané riešenie spotrebiteľských sporov
týkajúcich sa cezhraničných transakcií online.
Spotrebitelia
budú mať k dispozícii rýchly, lacný a jednoduchý spôsob urovnania svojich
sporov s obchodníkmi nezávisle od toho, o aký sektor trhu či o akú sumu
ide. Mnohí spotrebitelia nedôverujú v plnej miere digitálnemu vnútornému trhu,
a to i napriek početným výhodám, ktoré ponúka, ako napr. prístup k
širšiemu výberu produktov a služieb; približne v polovici členských
štátov bolo viac ako polovicu výrobkov hľadaných na internete možné
nájsť iba online v inej krajine. Účinnejšie RSO na vnútornom trhu
zníži ujmu spotrebiteľov (v súčasnosti vo výške 0,02 % HDP EÚ)
a umožní spotrebiteľom výrazne ušetriť pri transakciách online,
pričom tieto úspory sa môžu využiť na nákup ďalšieho tovaru a
služieb na vnútornom trhu. Okrem toho budú mať obchodníci v celej EÚ
rovnaké možnosti pri riešení spotrebiteľských sporov, čím sa im
zabezpečia rovnaké podmienky.
Jednostranné
opatrenia na úrovni členských štátov nestačia na to, aby
spotrebiteľom a obchodníkom poskytli uvedené výhody. Naopak, je
pravdepodobné, že nekoordinované úsilie členských štátov povedie k
nerovnému zaobchádzaniu so spotrebiteľmi a obchodníkmi na vnútornom
trhu a k vytvoreniu rozdielnych úrovní nápravných opatrení v prospech
spotrebiteľov v EÚ. Prevažná väčšina zainteresovaných strán podporuje
opatrenie na úrovni EÚ v tejto oblasti.
Na
zlepšenie konkurencieschopnosti Európy je nevyhnutné posilniť dôveru
aktérov na trhu, podnikov, ako aj občanov. Dobre fungujúci jednotný trh
zahrňujúci 500 miliónov spotrebiteľov, ktorých výdavky predstavujú 56
% HDP EÚ, a viac ako 21 miliónov podnikov je základom pre inteligentný,
udržateľný a inkluzívny rast v súlade s cieľmi stratégie Európa 2020.

1.5.3.     Poznatky získané z podobných
skúseností v minulosti
V
súčasnosti neexistuje žiadny IT systém na úrovni EÚ, ktorý by sa zaoberal
riešením sporov online medzi spotrebiteľmi a obchodníkmi v súvislosti
so cezhraničnými transakciami online. Avšak niekoľko IT nástrojov
spájajúcich rôznych aktérov v jednotlivých členských štátoch už
funguje. Nový IT nástroj bude založený na uvedených nástrojoch. Najvýznamnejšie
sú IT nástroje IMI, ECC a SOLVIT.
1.5.4.     Zlučiteľnosť a
možná synergia s inými finančnými nástrojmi
Nariadenie
o RSO vychádza z návrhu smernice o alternatívnom riešení
spotrebiteľských sporov (smernica o alternatívnom riešení
spotrebiteľských sporov).
1.6.        Trvanie akcie a jej
finančného vplyvu
√ Návrh/iniciatíva s obmedzeným trvaním
–
√   Návrh/iniciatíva sú v platnosti od roku 2012
do roku 2020.
–
√ Finančný vplyv trvá od roku 2012 do
roku 2020.
Návrh/iniciatíva s neobmedzeným trvaním
–
Počiatočná fáza vykonávania bude
trvať od roku 2012 do roku 2014,
–
a potom bude vykonávanie postupovať v plnom
rozsahu.
1.7.        Plánovaný spôsob hospodárenia[21]
√ Priame centralizované hospodárenie na úrovni
Komisie
¨ Nepriame centralizované hospodárenie s delegovaním úloh súvisiacich s plnením rozpočtu na:
–
¨  výkonné agentúry
–
¨  subjekty zriadené spoločenstvami[22]

–
¨  národné verejnoprávne subjekty/subjekty poverené vykonávaním verejnej
služby
–
¨  osoby poverené realizáciou osobitných akcií podľa hlavy V Zmluvy
o Európskej únii a určené v príslušnom základnom akte v zmysle
článku 49 nariadenia o rozpočtových pravidlách
¨ Zdieľané hospodárenie s členskými štátmi
¨ Decentralizované hospodárenie s tretími krajinami
¨ Spoločné hospodárenie s medzinárodnými organizáciami (uveďte)
V prípade viacerých
spôsobov hospodárenia uveďte v oddiele „Poznámky“ presnejšie vysvetlenie.
Poznámky:
Bez
pripomienok.
2.           OPATRENIA V OBLASTI RIADENIA
2.1.        Opatrenia týkajúce sa
kontroly a predkladania správ
Uveďte
časový interval a podmienky, ktoré sa vzťahujú na tieto
opatrenia.
Každé
tri roky a prvýkrát najneskôr päť rokov po nadobudnutí účinnosti
tohto nariadenia uverejní Komisia správu o uplatňovaní tohto nariadenia. K
správe sa v prípade potreby pripoja návrhy na úpravy nariadenia.
2.2.        Systémy riadenia a kontroly
2.2.1.     Zistené riziká
Plnenie
rozpočtu zahŕňa štúdiu uskutočniteľnosti a rozvoj IT
platformy RSO. Hlavné riziká:
„Smernica
o alternatívnom riešení spotrebiteľských sporov (smernica o alternatívnom
riešení spotrebiteľských sporov)“ je základom pre nariadenie o RSO,
keďže platforma RSO bude zahŕňať vnútroštátne systémy
alternatívneho riešenia sporov, ktoré budú nahlásené v súlade so smernicou.
Preto neúplná alebo neskorá transpozícia smernice o alternatívnom riešení
spotrebiteľských sporov ovplyvní účinné fungovanie systému EÚ na
riešenie sporov online.
Hoci
Komisia prevádzkuje niekoľko IT nástrojov, platforma RSO bude jedným z
nástrojov s najväčším počtom napojených aktérov a s aplikáciami,
ktoré umožnia individuálny prístup k potrebám jednotlivých aktérov. Možným
rizikom sú technické ťažkosti, ktoré oneskoria vývoj platformy.
2.2.2.     Plánované metódy kontroly
Rozpočet
bude plnený centralizovaným priamym riadením.
Komisia
bude monitorovať analytickú, programovaciu a testovaciu etapu vývoja IT
nástroja. Oddelenie, ktoré zodpovedá za informačné systémy v GR SANCO, má
bohaté skúsenosti s riadením IT nástrojov (napr. nástroj ECC, CPCS, RAPEX), z
ktorých niektoré preukazujú podobnosti s platformou RSO (nástroj ECC). Tieto
minulé skúsenosti umožniavčasnú a účinnú reakciu na možné problémy.
Štúdia uskutočniteľnosti, ktorá sa bude realizovať v roku 2012,
pomôže okrem toho identifikovať možné riziká a technické ťažkosti,
čím umožní hladký rozvoj platformy RSO. Určité technické aspekty
(napr. zariadenie na automatický preklad) budú tiež konzultované s
riaditeľstvami DIGIT a DGT.
2.3.        Opatrenia na predchádzanie
podvodom a nezrovnalostiam
Uveďte existujúce
a plánované opatrenia na predchádzanie podvodom a nezrovnalostiam a existujúce
a plánované opatrenia ochrany pred podvodmi a nezrovnalosťami.
Okrem uplatňovania všetkých regulačných
kontrolných mechanizmov vypracuje GR SANCO stratégiu boja proti podvodom v
súlade s novou stratégiou Komisie na boj proti podvodom (CAFS) prijatou 24.
júna 2011, aby okrem iného zabezpečilo, že jeho vnútorné kontroly spojené
s bojom proti podvodom sú v plnej miere v súlade s CASF a že jeho prístup k
riadeniu rizika podvodov je vedený k identifikácii oblastí s rizikom podvodov
a primeraných reakcií na ne.
Komisia dodržiava ustanovenia nariadenia o rozpočtových
pravidlách týkajúce sa vedenia verejného obstarávania hardvérových,
softvérových a podobných IT služieb; na všetky podpísané zmluvy platia
ustanovenia týkajúce sa auditu a kontrol Dvora audítorov a Európskeho úradu pre
boj proti podvodom.
3.           ODHADOVANÝ FINANČNÝ VPLYV NÁVRHU/INICIATÍVY

3.1.        Príslušné okruhy
viacročného finančného rámca a rozpočtové riadky výdavkov
·      Existujúce rozpočtové riadky
V poradí, v akom za
sebou nasledujú okruhy viacročného finančného rámca a rozpočtové
riadky.
 Okruh viacročného finančného rámca || Rozpočtový riadok || Druh výdavkov || Príspevky
 Číslo [Názov………………………………...…….] || DRP/ NRP ([23]) || krajín EZVO[24] || kandidátskych krajín[25] || tretích krajín || v zmysle článku 18 ods. 1 písm. aa) nariadenia o rozpočtových pravidlách
 1A || 17.020200 || DRP || ÁNO || NIE || NIE || NIE
·      Požadované nové rozpočtové riadky: neuplatňujú sa.
V poradí, v akom za sebou nasledujú okruhy
viacročného finančného rámca a rozpočtové riadky.
 Okruh viacročného finančného rámca || Rozpočtový riadok || Druh výdavkov || Príspevky
 Číslo [Názov….........................................................] || DRP/NRP || krajín EZVO || kandidátskych krajín || tretích krajín || v zmysle článku 18 ods. 1 písm. aa) nariadenia o rozpočtových pravidlách
   || [XX.YY.YY.YY]   ||   || ÁNO/ NIE || ÁNO/ NIE || ÁNO/ NIE || ÁNO/ NIE
3.2.        Odhadovaný vplyv na výdavky
3.2.1.     Zhrnutie odhadovaného vplyvu
na výdavky
v mil. EUR (zaokrúhlené na 3 desatinné miesta)
 Okruh viacročného finančného rámca: || Číslo 3 || Konkurencieschopnosť pre rast a zamestnanosť
 GR: Zdravie a spotrebitelia ||   ||   || Rok 2012 || Rok 2013 || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || SPOLU
  Operačné rozpočtové prostriedky ||   ||   ||   ||   ||   ||   ||   ||   ||   ||
 Číslo rozpočtového riadka: 17.020200 || Záväzky || (1) || 0,150 || 1,000 || 1,000 || 0,300 || 0,300 || 0,300 || 0,300 || 0,300 || 0,300 || 3,95
 Platby || (2) || 0,150 || 1,000 || 1,000 || 0,300 || 0,300 || 0,300 || 0,300 || 0,300 || 0,300 || 3,95
 Číslo rozpočtového riadka || Záväzky || (1a) ||   ||   ||   ||   ||   ||   ||   ||   ||   ||
 Platby || (2a) ||   ||   ||   ||   ||   ||   ||   ||   ||   ||
 Administratívne rozpočtové prostriedky financované z balíka prostriedkov určených na realizáciu špecifických programov[26] ||   ||   ||   ||   ||   ||   ||   ||   ||   ||
 Číslo rozpočtového riadka ||   || (3) ||   ||   ||   ||   ||   ||   ||   ||   ||   ||
 Rozpočtové prostriedky pre GR pre zdravie a spotrebiteľov SPOLU || Záväzky || =1+1a +3 || 0,150 || 1,000 || 1,000 || 0,300 || 0,300 || 0,300 || 0,300 || 0,300 || 0,300 || 3,95
 Platby || =2+2a +3 || 0,150 || 1,000 || 1,000 || 0,300 || 0,300 || 0,300 || 0,300 || 0,300 || 0,300 || 3,95
  Operačné rozpočtové prostriedky SPOLU || Záväzky || (4) ||   ||   ||   ||   ||   ||   ||   ||
 Platby || (5) ||   ||   ||   ||   ||   ||   ||   ||
  Administratívne rozpočtové prostriedky financované z balíka prostriedkov určených na realizáciu špecifických programov SPOLU || (6) ||   ||   ||   ||   ||   ||   ||   ||
 Rozpočtové prostriedky OKRUHU <….> viacročného finančného rámca SPOLU || Záväzky || =4+ 6 || 0,150 || 1,0 || 1,0 || 0,3 || 0,3 || 0,3 || 0,3 || 3,95
 Platby || =5+ 6 || 0,150 || 1,0 || 1,0 || 0,3 || 0,3 || 0,3 || 0,3 || 3,95
Ak má návrh/iniciatíva vplyv na viaceré okruhy:
neuplatňuje sa.
  Operačné rozpočtové prostriedky SPOLU || Záväzky || (4) ||   ||   ||   ||   ||   ||   ||   ||
 Platby || (5) ||   ||   ||   ||   ||   ||   ||   ||
  Administratívne rozpočtové prostriedky financované z balíka prostriedkov určených na realizáciu špecifických programov SPOLU || (6) ||   ||   ||   ||   ||   ||   ||   ||
 Rozpočtové prostriedky OKRUHOV 1 až 4 viacročného finančného rámca SPOLU (referenčná suma) || Záväzky || =4+ 6 ||   ||   ||   ||   ||   ||   ||   ||
 Platby || =5+ 6 ||   ||   ||   ||   ||   ||   ||   ||
 Okruh viacročného finančného rámca: || 5 || „Administratívne výdavky“
v mil. EUR (zaokrúhlené na 3 desatinné miesta)
   ||   ||   || Rok 2012 || Rok 2013 ||   ||   ||   || SPOLU
 GR: Zdravie a spotrebitelia ||
  Ľudské zdroje || 0,318 || 0,318 ||   ||   ||   ||   ||   || 0,636
  Ostatné administratívne výdavky ||   ||   ||   ||   ||   ||   ||   ||
 GR <Zdravie a spotrebitelia> SPOLU || Rozpočtové prostriedky || 0,318 || 0,318 ||   ||   ||   ||   ||   || 0,636
 Rozpočtové prostriedky OKRUHU 5 viacročného finančného rámca SPOLU || (Záväzky spolu = Platby spolu) ||   ||   ||   ||   ||   ||   ||   || 0,636
v mil. EUR (zaokrúhlené na 3 desatinné miesta)
   || Rok 2012 || Rok 2013 || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || SPOLU
 Rozpočtové prostriedky OKRUHOV 1 až 5 viacročného finančného rámca SPOLU || Záväzky || 4,586 || 4,586 || 4,586 || 4,586 || 4,586 || 4,586 || 4,586 || 4,586 || 4,586 || 4,586
 Platby || 4,586 || 4,586 || 4,586 || 4,586 || 4,586 || 4,586 || 4,586 || 4,586 || 4,586 || 4,586
   ||   ||   ||   ||   ||   ||   ||   ||   ||   ||   ||
3.2.2.     Odhadovaný vplyv na
operačné rozpočtové prostriedky
–
¨  Návrh/iniciatíva si nevyžaduje použitie operačných
rozpočtových prostriedkov.
–
√   Návrh/iniciatíva
si vyžaduje použitie operačných rozpočtových prostriedkov, ako je
uvedené v nasledujúcej tabuľke:
viazané rozpočtové prostriedky v mil. EUR
(zaokrúhlené na 3 desatinné miesta)
 Uveďte ciele a výstupy ||   ||   || Rok 2012 || Rok 2013 || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || SPOLU
 VÝSTUPY
     || Druh výstupu || Priemerné náklady na výstup || Počet výstupov || Náklady || Počet výstupov || Náklady || Počet výstupov || Náklady || Počet výstupov || Náklady || Počet výstupov || Náklady || Počet výstupov || Náklady || Počet výstupov || Náklady || Počet výstupov || Náklady || Počet výstupov || Náklady || Počet výstupov spolu || Náklady spolu
 KONKRÉTNY CIEĽ č. 1 ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Výstup: IT platforma ||   ||   || 1 ||   ||   || 1,0 ||   || 1,0 ||   ||   ||   ||   ||   ||   ||   ||   ||   ||   ||   ||   ||  1 || 2,0
 - Výstup: udržiavanie IT platformy ||   ||   || 1 ||   ||   ||   ||   ||   ||   || 0,3 ||   || 0,3 ||   || 0,3 ||   || 0.3 ||   || 0,3 ||   || 0,3 || 1  ||  1,8
 - Výstup: štúdia uskutočniteľnosti ||   ||   || 1 || 0,150 ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||  1 ||  0,150
 Konkrétny cieľ č. 1 medzisúčet ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 KONKRÉTNY CIEĽ č. 2 ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 - Výstup ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 Konkrétny cieľ č. 2 medzisúčet ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||   ||
 NÁKLADY SPOLU ||   || 0,150 ||   || 1,0 ||   || 1,0 ||   || 0,3 ||   || 0,3 ||   || 0,3 || 0,3 ||   || 0,3 ||   || 0,3 ||   || 3,95
3.2.3.     Odhadovaný vplyv na
administratívne rozpočtové prostriedky
3.2.3.1.  Zhrnutie
–
√   Návrh/iniciatíva
si nevyžaduje použitie administratívnych rozpočtových prostriedkov.
–
√ Návrh/iniciatíva
si vyžaduje použitie administratívnych rozpočtových prostriedkov, ako je
uvedené v nasledujúcej tabuľke:
v mil. EUR
(zaokrúhlené na 3 desatinné miesta)
   || Rok 2012 || Rok 2013 || Rok 2014 || Rok 2015 || Rok 2016 || Rok 2017 || Rok 2018 || Rok 2019 || Rok 2020 || SPOLU
 OKRUH 5 viacročného finančného rámca ||   ||   ||   ||   ||   ||   ||   ||   ||   ||
 Ľudské zdroje || 0,318 || 0,318 ||   ||   ||   ||   ||   ||   ||   || 0,636
 Ostatné administratívne výdavky ||   || 0, 030 || 0,020 || 0,030 || 0,010 || 0,010 || 0,010 || 0,010 || 0,010 || 0,130
 OKRUH 5 viacročného finančného rámca medzisúčet ||   || 0, 348 || 0,020 || 0,030 || 0,010 || 0,010 || 0,010 || 0,010 || 0,010 || 0,448
 Mimo OKRUHU 5[27] viacročného finančného rámca ||   ||   ||   ||   ||   ||   ||   ||   ||   ||
 Ľudské zdroje ||   ||   ||   ||   ||   ||   ||   ||   ||   ||
 Ostatné administratívne výdavky ||   ||   ||   ||   ||   ||   ||   ||   ||   ||
 Mimo OKRUHU 5 viacročného finančného rámca medzisúčet ||   ||   ||   ||   ||   ||   ||   ||   ||   ||
 SPOLU || 0,318 || 0,348 || 0,020 || 0,030 || 0,010 || 0,010 || 0,010 || 0,010 || 0,010 || 4,798
3.2.3.2.  Odhadované potreby
ľudských zdrojov
–
¨  Návrh/iniciatíva si nevyžaduje použitie ľudských zdrojov.
–
√   Návrh/iniciatíva
si vyžaduje použitie ľudských zdrojov, ako je uvedené v nasledujúcej
tabuľke[28]:
odhady sa zaokrúhľujú na celé čísla
(alebo najviac na jedno desatinné miesto)
   || Rok 2012 || Rok 2013 ||   ||   || Rok N
  Plán pracovných miest (úradníci a dočasní zamestnanci) ||
 17 01 01 01 (sídlo a zastúpenia Komisie) || 2 (0,254) || 2 (0,254) ||   ||   ||   ||   ||
 XX 01 01 02 (delegácie) ||   ||   ||   ||   ||   ||   ||
 XX 01 05 01 (nepriamy výskum) ||   ||   ||   ||   ||   ||   ||
 10 01 05 01 (priamy výskum) ||   ||   ||   ||   ||   ||   ||
  Externí zamestnanci (ekvivalent plného pracovného času) [29]   ||
 17 01 02 01 (ZZ, PADZ, VNE, z celkového finančného krytia) || 1 (0,064) || 1 (0,064) ||   ||   ||   ||   ||
 XX 01 02 02 (ZZ, PADZ, PED, MZ a VNE v delegáciách) ||   ||   ||   ||   ||   ||   ||
 XX 01 04 yy[30] || - sídlo[31] ||   ||   ||   ||   ||   ||   ||
 - delegácia ||   ||   ||   ||   ||   ||   ||
 XX 01 05 02 (ZZ, PADZ, VNE – nepriamy výskum) ||   ||   ||   ||   ||   ||   ||
 10 01 05 02 (ZZ, PADZ, VNE – priamy výskum) ||   ||   ||   ||   ||   ||   ||
 Iné rozpočtové riadky (uveďte) ||   ||   ||   ||   ||   ||   ||
 SPOLU || 3 (0,318) || 3 (0,318) ||   ||   ||   ||   ||
XX predstavuje
príslušnú oblasť politiky alebo rozpočtovú hlavu.
Opis úloh, ktoré sa
majú vykonať:
 Úradníci a dočasní zamestnanci || Vývoj, udržiavanie a aktualizácia IT systému na riešenie sporov online
 Externí zamestnanci || neuvádza sa
Potrebné ľudské zdroje pokryjú
zamestnanci generálneho riaditeľstva, ktorí už sú poverení riadením akcie
a boli prerozdelení v rámci GR, podľa potreby spolu s dodatočnými
rozpočtovými prostriedkami, ktoré sa môžu udeliť riadiacemu
generálnemu riaditeľstvu v rámci ročného postupu
prideľovania rozpočtových prostriedkov s ohľadom na
rozpočtové obmedzenia.
3.2.4.     Súlad s platným
viacročným finančným rámcom
–
√   Návrh/iniciatíva
je v súlade s viacročným finančným rámcom na obdobie rokov 2007 – 2013,
ako aj na obdobie rokov 2014 – 2020.
–
¨  Návrh/iniciatíva si vyžaduje zmenu v plánovaní príslušného okruhu
vo viacročnom finančnom rámci.
Vysvetlite požadovanú zmenu v plánovaní a uveďte
príslušné rozpočtové riadky a zodpovedajúce sumy.
…………………………………………………………………………………………………………..
–
¨  Návrh/iniciatíva si vyžaduje, aby sa použil nástroj flexibility alebo
aby sa uskutočnila revízia viacročného finančného rámca[32].
Vysvetlite potrebu a uveďte príslušné okruhy,
rozpočtové riadky a zodpovedajúce sumy.
…………………………………………………………………………………………………………..
3.2.5.     Účasť tretích strán
na financovaní
–
√   Návrh/iniciatíva
nebude zahŕňať spolufinancovanie tretími stranami.
–
Návrh/iniciatíva bude zahŕňať
spolufinancovanie tretími stranami, ako je uvedené v nasledujúcej tabuľke:
rozpočtové prostriedky v mil. EUR (zaokrúhlené na
3 desatinné miesta)
   || Rok N || Rok N+1 || Rok N+2 || Rok N+3 || ... uveďte všetky roky, počas ktorých vplyv trvá (pozri bod 1.6) || Spolu
 Uveďte spolufinancujúci subjekt ||   ||   ||   ||   ||   ||   ||   ||
 Spolufinancované prostriedky SPOLU ||   ||   ||   ||   ||   ||   ||   ||
3.3.        Odhadovaný vplyv na príjmy
–
√   Návrh/iniciatíva
nemá finančný vplyv na príjmy.
–
¨ Návrh/iniciatíva má finančný vplyv na príjmy, ako je uvedené v
nasledujúcej tabuľke:
¨         vplyv na vlastné zdroje
¨         vplyv na rôzne príjmy
v mil. EUR (zaokrúhlené na 3 desatinné miesta)
 Rozpočtový riadok príjmov: || Rozpočtové prostriedky k dispozícii v prebiehajúcom rozpočtovom roku || Vplyv návrhu/iniciatívy[33]
 Rok N || Rok N+1 || Rok N+2 || Rok N+3 || ... uveďte všetky roky, počas ktorých vplyv trvá (pozri bod 1.6)
 Článok…. ||   || 5.                          ||   ||   ||   ||   ||   ||
V prípade rôznych
pripísaných príjmov, na ktoré bude mať návrh/iniciatíva vplyv, uveďte
príslušné rozpočtové riadky výdavkov.
…………………………………………………………………………………………………………..
Uveďte spôsob
výpočtu vplyvu na príjmy.
…………………………………………………………………………………………………………..
[1]               V správe z roku 2010 vypracovanej Európskou sieťou
spotrebiteľských centier (European Consumer Centre's Network) sa uvádza,
že viac ako polovica sťažností (56,3 %), ktoré dostala ECC-Net,
súvisela s transakciami v elektronickom obchode. Z 35 000 cezhraničných
sťažností, ktorá dostala sieť ECC v roku 2010, však 91% nebolo
možné postúpiť systému ARS v inom členskom štáte, keďže žiadny
vhodný systém ARS neexistoval (http://ec.europa.eu/consumers/ecc/docs/2010_annual_report_ecc_en.pdf).
[2]               Hlavná iniciatíva stratégie Európa 2020: „Digitálna
agenda pre Európu“, KOM (2010) 245, s. 13.
[3]               Oznámenie Komisie „Akt o jednotnom trhu“ KOM (2011) 206,
s. 9.
[4]               „Nápravné opatrenia v prospech spotrebiteľov v
Európskej únii: skúsenosti, postrehy a názory spotrebiteľov“ (Consumer
redress in the European Union: consumers' experiences, perceptions and
opinions), 2009 http://ec.europa.eu/consumers/redress_cons/docs/cons_redress_EU_qual_study_report_en.pdf

[5]               Verejné konzultácie týkajúce sa využívania
alternatívneho riešenia sporov (ARS) ako prostriedku na riešenie sporov
spojených s obchodnými transakciami a praktikami v EÚ. Odpovede a spätná väzba
dostupné na: http://ec.europa.eu/consumers/redress_cons/adr_en.htm

[6]               http://www.european-consumer-summit.eu/workshops3_en.asp

[7]               Návrh nariadenia Európskeho parlamentu a Rady o
spotrebiteľskom programe na obdobie rokov 2014 -2020, SEK(2011) 1320 v
konečnom znení a SEK (2011) 1321 v konečnom znení.
[8]               Ú. v. EÚ C, , s. .
[9]               Oznámenie Komisie „Akt o jednotnom trhu“ KOM (2011) 206,
s. 9.
[10]             Závery Európskej rady z 24.-25. marca 2011, EUCO 10/11, s.
4; pozri tiež Závery Európskej rady z 23. októbra 2011, EUCO 52/11,
s. 1-2.
[11]             Ú. v. EÚ L 136, 24.5.2008, s. 3.
[12]             Ú. v. ES L 12, 16.1.2001, s. 32.
[13]             Ú. v. EÚ L 199, 31.7.2007, s. 40.
[14]             Ú. v. EÚ L 177, 4.7.2008, s. 6.
[15]             Ú. v. EÚ L …, …, s. ….
[16]             Ú. v. ES L 281, 23.11.1995, s. 31.
[17]             Ú. v. ES L 8, 12.1.2001, s. 1.
[18]             Ú. v. EÚ L …, …, s. ….
[19]             ABM: riadenie podľa činností – ABB: zostavovanie
rozpočtu podľa činností.
[20]             Podľa článku 49 ods. 6 písm. a) alebo b)
nariadenia o rozpočtových pravidlách.
[21]             Vysvetlenie spôsobov hospodárenia a odkazy na nariadenie o
rozpočtových pravidlách sú k dispozícii na webovej stránke BudgWeb: http://www.cc.cec/budg/man/budgmanag/budgmanag_en.html
[22]             Podľa článku 185 nariadenia o rozpočtových
pravidlách.
[23]             DRP = diferencované rozpočtové prostriedky/NRP =
nediferencované rozpočtové prostriedky
[24]             EZVO: Európske združenie voľného obchodu.
[25]             Kandidátske krajiny a prípadne kandidátske krajiny
západného Balkánu.
[26]             Technická a/alebo administratívna pomoc a výdavky
určené na financovanie realizácie programov a/alebo akcií Európskej únie
(pôvodné rozpočtové riadky „BA“), nepriamy výskum, priamy výskum.
[27]             Technická a/alebo administratívna pomoc a výdavky
určené na financovanie realizácie programov a/alebo akcií Európskej únie
(pôvodné rozpočtové riadky „BA“), nepriamy výskum, priamy výskum.
[28]             Vplyv na rozpočet sa bude riešiť prerozdelením
ľudských zdrojov v rokoch 2012 a 2013. Po roku 2014 pokrýva potreby
ľudských zdrojov program Spotrebitelia 2020.
[29]             ZZ = zmluvný zamestnanec; PADZ = pracovníci agentúr
dočasného zamestnávania; PED = pomocný expert v delegácii; MZ = miestny
zamestnanec; VNE = vyslaný národný expert.
[30]             Pod stropom pre externých zamestnancov z operačných
rozpočtových prostriedkov (pôvodné rozpočtové riadky „BA“).
[31]             Najmä pre štrukturálne fondy, Európsky
poľnohospodársky fond pre rozvoj vidieka (EPFRV) a Európsky fond pre
rybné hospodárstvo (EFRH).
[32]             Pozri body 19 a 24 medziinštitucionálnej dohody.
[33]             Pokiaľ ide o tradičné vlastné zdroje (clá,
odvody z produkcie cukru), uvedené sumy musia predstavovať čisté
sumy, t. j. hrubé sumy po odčítaní 25 % nákladov na výber.